cyanic-selkie/wikianc huggingface dataset:
ಸಲ್ಫ್ಯೂರಿಕ್ ಆಮ್ಲ
ತಯಾರಿಕೆ
(i) ಸೀಸಕೋಷ್ಠಿವಿಧಾನ (ಲೆಡ್ ಚೇಂಬರ್ ಪ್ರೋಸೆಸ್): ಸಲ್ಫರ್ ಡೈ ಆಕ್ಸೈಡ್, ನೀರಿನ ಹಬೆ, ಅಮೋನಿಯ ಇವುಗಳನ್ನು ಬಳಸಿ ಉತ್ಕರ್ಷಣದಿಂದ ತಯಾರಿಸಲ್ಪಟ್ಟ ನೈಟ್ರೊಜನ್ ಆಕ್ಸೈಡ್‌ಗಳು ಮತ್ತು ಯಥೇಚ್ಛವಾದ ಗಾಳಿ ಇವುಗಳ ಮಿಶ್ರಣವೊಂದು ಮೊದಲು ಆಮ್ಲಸಹಿಷ್ಣು ಇಟ್ಟಿಗೆಗಳಿಂದ ನಿರ್ಮಿತವಾದ ಎತ್ತರದ ಗ್ಲೋವರನ ಗೋಪುರವನ್ನು ಪ್ರವೇಶಿಸುವುದು. ಅಲ್ಲಿಂದ ಮುಂದೆ ಸೀಸ (ಲೆಡ್) ಲೋಹದಿಂದ ನಿರ್ಮಿತವಾದ ವಿಶಾಲವಾಗಿರುವ ಕ್ರಿಯಾಗಾರದೊಳಕೆ (ಲೆಡ್‌ಚೇಂಬರ್ ಅಥವಾ ಸೀಸಕೋಷ್ಠಿ) ಪ್ರವಹಿಸುವುದು. ನೈಟ್ರೊಜನ್ ಆಕ್ಸೈಡ್‌ಗಳ ಪಾತ್ರವೆಂದರೆ ಗಾಳಿಯಲ್ಲಿನ ಆಕ್ಸಿಜನ್ನನ್ನು ಸಲ್ಫರಿನ ಡೈ ಆಕ್ಸೈಡ್‌ಗೆ ವರ್ಗಾಯಿಸಿ ಉತ್ಕರ್ಷಣೆಯಿಂದ ಸಲ್ಫರಿನ ಟ್ರೈ ಆಕ್ಸೈಡ್‌ನ ಉತ್ಪಾದನೆಯ ವರ್ಧನೆ. ನೈಟ್ರೊಜನ್ನಿನ ಆಕ್ಸೈಡ್‌ಗಳು ರಾಸಾಯನಿಕ ಕ್ರಿಯೆಯಲ್ಲಿ ಒಂದು ರೀತಿಯಲ್ಲಿ ವೇಗವರ್ಧಕಗಳಾಗಿ ಪಾತ್ರವಹಿಸುವವು. ಉತ್ಕರ್ಷಣ ಕ್ರಿಯೆಯಿಂದ ಉತ್ಪನ್ನವಾದ ಸಲ್ಫರ್ ಟ್ರೈ ಆಕ್ಸೈಡ್ ನೀರಿನೊಳಗೆ ಲೀನವಾಗಿ ಸಲ್ಫ್ಯೂರಿಕ್ ಆಮ್ಲ ದ್ರಾವಣ ಹನಿಹನಿಯಾಗಿ ಸೀಸಕೋಷ್ಠಿ ತಳದಲ್ಲಿ ಕ್ರಮೇಣ ಶೇಖರವಾಗುತ್ತದೆ.
H2O + SO2  +   ½O2 → H2SO4
ಆಮ್ಲ ಉತ್ಪಾದನೆಯಲ್ಲಿ ಹೊರಹೊಮ್ಮುವ ಉಷ್ಣವನ್ನು ಸುತ್ತ ಆವರಿಸಿರುವ ನೀರಿನ ಕೊಳಾಯಿಗಳ ಮೂಲಕ ಹೀರಲಾಗುವುದು. ಅಪರಿವರ್ತಿತ ಅನಿಲಗಳು ಅಲ್ಲಿಂದ ಮುಂದೆ ಗೇಲ್ಯುಸಾಕ್‌ನ ಗೋಪುರವನ್ನು ಪ್ರವೇಶಿಸುವುವು. ನೈಟ್ರೋಜನ್ ಆಕ್ಸೈಡ್‌ಗಳನ್ನು ತಣ್ಣನೆಯ ಆಮ್ಲದಲ್ಲಿ ಹೀರಿ, ಪುನಃ ಗ್ಲೋವರನ ಗೋಪುರಕ್ಕೆ ಕಳುಹಿಸಲಾಗುವುದು. ಶೇಖರಿತ ಆಮ್ಲವನ್ನು ವಿಶೇಷ ತುಕ್ಕು ನಿರೋಧಕ ಲೋಹಗಳಿಂದ ನಿರ್ಮಿತವಾದ ಯಂತ್ರಗಳ ಮೂಲಕ ಹೊರಕ್ಕೆಳೆದು ಸೂಕ್ತ ಜೇಡಿಮಣ್ಣಿನ, ಗಾಜಿನ, ಸಿಲಿಕಾನ್ ಅಂಶ ಹೆಚ್ಚಾಗಿರುವ ಬೀಡು ಕಬ್ಬಿಣದ ಆಥವಾ ವಿಶೇಷ ಉಕ್ಕಿನ ಆಶಯಗಳಲ್ಲಿ ತುಂಬುವರು. ಈ ವಿಧಾನದಲ್ಲಿ ಒಂದು ಸಲ ಕಾರ್ಯಾರಂಭವಾದ ಮೇಲೆ ಕ್ರಿಯೆ ನಿರಂತರವಾಗಿ ನಡೆಯುವುದು. ಆದರೆ ಉತ್ಪಾದಿತ ಆಮ್ಲದಲ್ಲಿ ನೀರಿನ ಅಂಶ ಹೆಚ್ಚಾಗಿದ್ದು ದುರ್ಬಲವಾಗಿರುತ್ತದೆ. ದ್ರಾವಣದ ಪ್ರಬಲತೆ ಮತ್ತು ಸಾಂದ್ರತೆಗಳನ್ನು ಅಳೆದು ತಿಳಿಯಬಹುದು. ಆಮ್ಲಾಂಶ ೯೩.೧೯% ಮಟ್ಟ ಮೀರಿದಾಗ ಆಮ್ಲದ ಪ್ರಬಲತೆಯನ್ನು ಅದರ ವಿದ್ಯುದ್ವಾಹಕ ಶಕ್ತಿ ಪ್ರಮಾಣ ಮಾಪನೆಯಿಂದ ನಿರ್ಧರಿಸಬಹುದು. ಸೀಸಕೋಷ್ಠಿ ವಿಧಾನ ಇಂದು ಅಷ್ಟಾಗಿ ಬಳಕೆಯಲ್ಲಿಲ್ಲ. thumb|400x400px|ಸಂಪರ್ಕ ವಿಧಾನ (ii) ಸಂಪರ್ಕವಿಧಾನ (ಕಾಂಟ್ಯಾಕ್ಟ್ ಪ್ರೋಸೆಸ್): ಆಧುನಿಕ ಸಂಪರ್ಕ ವಿಧಾನದಲ್ಲಿ ಕ್ರಿಯಾ ವಸ್ತುಗಳಾದ ಸಲ್ಫರ್ ಡೈ ಆಕ್ಸೈಡ್ ಮತ್ತು ಗಾಳಿಯಲ್ಲಿನ ಆಮ್ಲಜನಕದ ಸಂಪರ್ಕದಲ್ಲಿ ಒಂದು ಘನ ವೇಗವರ್ಧಕ ಇರುತ್ತದೆ. ಉತ್ಕರ್ಷಣ ಕ್ರಿಯಾ ಪ್ರೇರಣೆಗೆ ಅತ್ಯಂತ ಅನುಕೂಲಕರವಾದ ಉಷ್ಣತೆಯ ಮಟ್ಟ ೪೫೦೦ ಸೆ. ಉತ್ಕರ್ಷಣ ಕ್ರಿಯೆಯಿಂದಾಗಿ ಸಲ್ಫರ್ ಟ್ರೈಆಕ್ಸೈಡ್ ಉತ್ಪನ್ನವಾಗುತ್ತದೆ. ಇದನ್ನು ನೇರವಾಗಿ ನೀರಿನೊಳಕ್ಕೆ ನುಗ್ಗಿಸುವಂತಿಲ್ಲ. ಇಂಥ ಕ್ರಿಯೆ ಉಷ್ಣೋತ್ಪತ್ತಿಯಿಂದ ಆಸ್ಫೋಟನಾ ಪ್ರೇರಕವಾಗಿದೆ. ಉತ್ಪಾದಿತ ಸಲ್ಫರ್ ಟ್ರೈಆಕ್ಸೈಡನ್ನು ಹೀರಲು ನೀರಿನ ಬದಲು ಸೀಸಕೋಷ್ಠಿ ವಿಧಾನದಿಂದ ಆಥವಾ ಇನ್ನಾವುದೇ ಮೂಲದಿಂದ ದೊರೆಯುವ ದುರ್ಬಲ ಸಲ್ಫ್ಯೂರಿಕ್ ಆಮ್ಲದ ದ್ರಾವಣವನ್ನೇ ಉಪಯೋಗಿಸಬೇಕು. ವೇಗವರ್ಧಕವಾಗಿ ಪ್ಲಾಟಿನಂ, ಕಬ್ಬಿಣದ ಆಕ್ಸೈಡ್, ಕ್ರೋಮಿಯಂ, ಯುರೇನಿಯಂ ಮತ್ತಿತರ ಲೋಹಗಳ ಆಕ್ಸೈಡ್‌ಗಳು, ವೆನೇಡಿಯಂ ಪೆಂಟಾಕ್ಸೈಡ್ ಈ ಎಲ್ಲವೂ ಕೆಲಸಕ್ಕೆ ಬರುವಂಥವು. ಮೊದಮೊದಲು ಕೈಗಾರಿಕೆಗಳಲ್ಲಿ ಕಬ್ಬಿಣದ ಆಕ್ಸೈಡ್ ಅನಂತರ ಶ್ರೇಷ್ಠ ಮಟ್ಟದ ಶುದ್ಧತೆಯಲ್ಲಿರಬೇಕು; ಕಲ್ಮಷಗಳಿದ್ದಲ್ಲಿ ಪ್ಲಾಟಿನಂ ಲೋಹ ಬಹುಬೇಗ ತನ್ನ ವೇಗವರ್ಧಕ ಶಕ್ತಿಯನ್ನು ಕಳೆದುಕೊಳ್ಳುವುದೆಂದು ತಿಳಿಯಿತು. ಪುನಃ ಪುನಃ ಪ್ಲಾಟಿನಂ ಲೋಹವನ್ನು ಬಳಸುವುದು ದುಬಾರಿಯಾದಾಗ ಅದರ ಬದಲು ಅಗ್ಗದ ಬೆಲೆಯ ವೆನೇಡಿಯಂ ಪೆಂಟಾಕ್ಸೈಡ್ ಸಂಯುಕ್ತವನ್ನು ಉಪಯೋಗಿಸತೊಡಗಿದರು. ಈ ಸಂಯುಕ್ತವನ್ನು ಕಲ್ನಾರು ಅಥವಾ ಶುದ್ಧ ಮರಳಿನ ಹರಳುಗಳ ಮೇಲೆ ಉರಿಸಿ ಉಪಯೋಗಿಸುವರು. ಇದು ಪ್ಲಾಟಿನಂನಷ್ಟು ಸುಲಭವಾಗಿ ತನ್ನ ವೇಗವರ್ಧಕತೆಯ ಶಕ್ತಿಯನ್ನು ಕಳೆದು ಕೊಳ್ಳುವುದಿಲ್ಲ; ಅನೇಕ ವರ್ಷಗಳ ಕಾಲ (ಸರಾಸರಿ ೨ ೧/೨) ಸತತವಾಗಿ ಉಪಯೋಗಕ್ಕೆ ಬರುತ್ತದೆ.
ಉತ್ಕರ್ಷಣಕ್ರಿಯೆ ಜರುಗುವ ಸಂಪರ್ಕಾಲಯದಲ್ಲಿ ವೇಗವರ್ಧಕಗಳ ಅನೇಕ ಪದರಗಳನ್ನು ಒಂದರಮೇಲೊಂದರಂತೆ ಕ್ರಮೇಣ ದಪ್ಪಹೆಚ್ಚುವ ರೀತಿಯಲ್ಲಿ ಜೋಡಿಸಿರುತ್ತಾರೆ. ಬಿಸಿಯಾದ ಸಲ್ಫರ್ ಡೈ ಆಕ್ಸೈಡ್ ಮತ್ತು ಯಥೇಚ್ಛ ಪ್ರಮಾಣದ ಗಾಳಿಯ ಮಿಶ್ರಣವನ್ನು ನಿಯಂತ್ರಿತ ಉಷ್ಣತೆಯ ಮಟ್ಟದಲ್ಲಿ (೪೦೦೦  ಮೇಲೆ ೫೯೫೦ ಸೆ. ಒಳಗೆ) ಸಂಪರ್ಕಾಲಯದೊಳಕ್ಕೆ ಬಿಡುವರು. ಉಷ್ಣತೆಯ ಮಟ್ಟ ೪೦೦೦  ಸೆ. ಗೆ ಕಡಿಮೆಯಾದರೆ ರಾಸಾಯನಿಕ ಉತ್ಕರ್ಷಣ ಕ್ರಿಯೆಯ ವೇಗ ಕಡಿಮೆಯಾಗುವುದು. ೫೯೫೦ ಸೆ. ಹೆಚ್ಚಾದರೆ ಉತ್ಪಾದಿತ ಸಲ್ಫರ್ ಟ್ರೈ ಆಕ್ಸೈಡ್ ಪುನಃ ಉಷ್ಣ ವಿಭಜನೆಹೊಂದಿ ಸಲ್ಫರ್ ಡೈ ಆಕ್ಸೈಡ್, ಆಮ್ಲಜನಕಗಳು ಉಂಟಾಗುವುವು.
ವೇಗವರ್ಧಕದ ಸಂಪರ್ಕದಲ್ಲಿ ರಾಸಾಯನಿಕ ಉತ್ಕರ್ಷಣದಿಂದಾಗಿ ಸಲ್ಫರ್ ಟ್ರೈ ಆಕ್ಸೈಡ್ ಉತ್ಪತ್ತಿಯಾಗಿ ಹೊರಬೀಳುವುದು. ಇದನ್ನು ದುರ್ಬಲ ಸಲ್ಫ್ಯೂರಿಕ್ ಆಮ್ಲದೊಳಗೆ ಸತತವಾಗಿ ಹೀರುವಂತೆ ಏರ್ಪಾಡು ಮಾಡಲಾಗಿದ್ದು ಪ್ರಬಲ ಸಲ್ಫ್ಯೂರಿಕ್ ಆಮ್ಲ ನಿರಂತರವಾಗಿ ಉತ್ಪಾದನೆಯಾಗುತ್ತಿರುತ್ತದೆ. ಸಂಪರ್ಕ ವಿಧಾನದ ಮೂಲತತ್ತ್ವಗಳು ಪ್ರಥಮವಾಗಿ ೧೮೩೧ರಲ್ಲಿಯೇ ಪ್ರತಿಪಾದಿಸಲ್ಪಟ್ಟವು. ಆದರೂ ಅನೇಕ ತಾಂತ್ರಿಕ ತೊಂದರೆಗಳ ಪರಿಣಾಮವಾಗಿ ೧೮೯೮ರವರೆಗೂ ಯಶಸ್ವೀ ಕೈಗಾರಿಕೋತ್ಪನ್ನ ಸಾಧ್ಯವಾಗಲಿಲ್ಲ. ಸಂಪರ್ಕ ವಿಧಾನ ಇಂದು ಹೆಚ್ಚಾಗಿ ಬಳಕೆಯಲ್ಲಿದೆ.
ಪ್ರಬಲ ಸಲ್ಫ್ಯೂರಿಕ್ ಅಮ್ಲ ಮತ್ತಷ್ಟು ಸಲ್ಫರ್ ಟ್ರೈ ಆಕ್ಸೈಡನ್ನು ಹೀರಿ ತನ್ನಲ್ಲಿ ಲೀನಮಾಡಿಕೊಳ್ಳುವ ಲಕ್ಷಣ ಹೊಂದಿದೆ. ಹೀಗೆ ದೊರೆಯುವ ಆಮ್ಲದ ಉಗ್ರತೆ ಬಹು ತೀಕ್ಷ್ಣ. ಅದು ಅತಿ ಅಪಾಯಕಾರಿಯೂ ಹೌದು. ಇದರ ಹೆಸರು ಓಲಿಯಂ. ಇದಕ್ಕೂ ಅನೇಕ ಕೈಗಾರಿಕಾ ಉಪಯೋಗಗಳಿವೆ.
ಆಮ್ಲದ ಶುದ್ಧತೆ
ಸಲ್ಫ್ಯೂರಿಕ್ ಆಮ್ಲವನ್ನು ಮಾರುಕಟ್ಟೆಗೆ ಸಾಮಾನ್ಯವಾಗಿ ನಾಲ್ಕು ದರ್ಜೆಗಳಲ್ಲಿ ಬಿಡುಗಡೆ ಮಾಡಲಾಗುವುದು; ವಾಣಿಜ್ಯ ದರ್ಜೆಯದು, ವಿದ್ಯುತ್ ಕೋಶದರ್ಜೆಯದು, ರಾಸಾಯನಿಕವಾಗಿ ಶುದ್ಧವಾದುದು ಮತ್ತು ಅತ್ಯಂತ ಶುದ್ಧವಾದುದು. ನಿಯೋಜಿತ ಉದ್ದೇಶ ಉಪಯೋಗಗಳಿಗೆ ತಕ್ಕಂತೆ ಬೇಕಾದುದನ್ನು ಆರಿಸಿಕೊಳ್ಳಬಹುದು. ಬಹು ಭಾರಿ ಪ್ರಮಾಣದ ಕೈಗಾರಿಕೆಗಳಿಗೆ (ಉದಾಹರಣೆಗೆ ರಾಸಾಯನಿಕ ಗೊಬ್ಬರ ಮತ್ತಿತರ ಆಮ್ಲಗಳ ತಯಾರಿಕೆ) ಅಷ್ಟೇನೂ ಶುದ್ಧವಾದುದು ಬೇಕಾಗಿಲ್ಲ; ವಾಣಿಜ್ಯ ದರ್ಜೆಯ ಆಮ್ಲವೇ ಸಾಕು. ಅದೇ ಔಷಧಿ ಅಥವಾ ಆಹಾರ ಸಾಮಗ್ರಿಗಳಿಗೆ ಸಂಬಂಧಿತ ಕೈಗಾರಿಕೆಗಳಿಗೆ ಅತ್ಯಂತ ಶುದ್ಧ ಅಂದರೆ ಸೀಸ ಮತ್ತು ಆರ್ಸೆನಿಕ್ ರಹಿತವಾದ ಆಮ್ಲದ ಪೂರೈಕೆಯಾಗಬೇಕು.
ಗುಣಲಕ್ಷಣಗಳು
ಸಲ್ಫ್ಯೂರಿಕ್ ಆಮ್ಲ ಮಂದವಾದ ಎಣ್ಣೆಯಂತೆ ಕಾಣುವ ವರ್ಣರಹಿತ ದ್ರಾವಣ. ಅದಕ್ಕೆ ನೀರು ಅಥವಾ ತೇವವನ್ನು ತೀವ್ರವಾಗಿ ಹೀರುವ ಗುಣವಿದೆ. ನೀರಿನೊಡನೆ ಬೆರೆತಾಗ ಗಣನೀಯ ಪ್ರಮಾಣದ ಉಷ್ಣ ಉತ್ಪಾದಿಸುವುದು. ಬಹುತೇಕ ಲೋಹಗಳನ್ನು ಸುಲಭವಾಗಿ ತಿಂದು ಹಾಕುವುದು. ಪ್ರಬಲ ಆಮ್ಲ ಸೀಸವನ್ನು ಸಹ ಕ್ರಮೇಣ ಜೀರ್ಣಿಸಿಕೊಳ್ಳಬಲ್ಲುದು. ಚರ್ಮಕ್ಕೆ ಸೋಂಕಿದರೆ ತೀವ್ರ ಸುಟ್ಟಗಾಯಗಳಾಗುವುವು. ಮರಮುಟ್ಟುಗಳೂ ಸುಟ್ಟು ಕಪ್ಪಾಗುತ್ತವೆ. ಇದರಿಂದಾಗಿ ಈ ಆಮ್ಲದ ಶೇಖರಣೆ ಮತ್ತು ಸಾಗಾಣಿಕೆಯಲ್ಲಿ ಬಹುವಾಗಿ ಸುಟ್ಟ ಜೇಡಿಮಣ್ಣಿನ ಜಾಡಿಗಳು, ಗಾಜಿನ ದೊಡ್ಡ ಸೀಸೆ ಅಥವಾ ಹಂಡೆಗಳನ್ನು ಉಪಯೋಗಿಸುವುದು ವಾಡಿಕೆಯಾಗಿತ್ತು. ಇತ್ತೀಚೆಗೆ ಅಗಾಧ ಪ್ರಮಾಣದಲ್ಲಿ ಆಮ್ಲ ಸರಬರಾಜಿನ ಆವಶ್ಯಕತೆಯುಂಟಾದಂತೆ, ಲಾರಿ ಹಡಗುಗಳಲ್ಲಿ ಸಾಗಿಸಬೇಕಾಗಿ ಬಂದಿತು. ಈ ಕಾರಣ ದೈತ್ಯಾಕಾರದ ಉಕ್ಕಿನ ಆಶಯಗಳಿಗೆ ಗಾಜು, ಸೀಸ, ಪ್ಲಾಸ್ಟಿಕ್‌ಗಳ ಬಿಳಿ ಮೈ ಪದರವನ್ನು ಹೊದಿಸಿ ಪಿಂಗಾಣಿ ತೂಬುಗಳನ್ನು ಅಳವಡಿಸಿ, ಟೆಪ್ಲಾನ್ ಪ್ಲಾಸ್ಟಿಕ್ ಕೊಳವೆಗಳ ಮೂಲಕ (ಪೆಟ್ರೋಲ್, ಸೀಮೆಎಣ್ಣೆಯ ಸರಬರಾಜಿನಂತೆ) ಸುಲಭವಾಗಿ ಆಮ್ಲವನ್ನು ಪೂರೈಕೆಮಾಡುವ ವಿಧಾನ ಆಚರಣೆಗೆ ಬಂದಿದೆ.
ಉಪಯೋಗಗಳು
ಸಲ್ಫ್ಯೂರಿಕ್ ಆಮ್ಲಕ್ಕಿರುವ ಉಪಯೋಗಗಳು ಅಸಂಖ್ಯಾತ. ಶಾಂತಿ ಮತ್ತು ಯುದ್ಧಕಾಲಗಳೆರಡರಲ್ಲೂ ರಾಷ್ಟ್ರದ ಕ್ಷೇಮಕ್ಕೆ ಈ ಆಮ್ಲ ಅತ್ಯಾವಶ್ಯಕ. ಸಲ್ಫ್ಯೂರಿಕ್ ಆಮ್ಲದ ವಿವಿಧ ಉಪಯೋಗಗಳ ಯಾದಿ: ಕೃತಕ ರಾಸಾಯನಿಕ ಗೊಬ್ಬರಗಳು (ನೈಟ್ರೊಜನ್ ಮೂಲ ಅಮೋನಿಯಂ ಸಲ್ಫೇಟ್ ಮತ್ತು ರಂಜಕಮೂಲ ಸೂಪರ್ ಫಾಸ್ಫೇಟ್) ಇತರ ಆಮ್ಲಗಳು (ಹೈಡ್ರೊಕ್ಲೋರಿಕ್, ನೈಟ್ರಿಕ್, ಫಾಸ್‌ಫಾರಿಕ್ ಮತ್ತು ಕ್ರೋಮಿಕ್), ರೇಯಾನ್ ಕೃತಕನೂಲು ಬಣ್ಣಗಳು, ಔಷಧಿಗಳು, ಆಹಾರ, ಯುರೇನಿಯಂ, ನಿಕ್ಕಲ್, ಕೋಬಾಲ್ಟ್ ಲೋಹಗಳ ತಯಾರಿಕೆ, ಲೋಹಗಳ ಶುದ್ಧೀಕರಣ, ಲೊಹಗಳನ್ನು ಮತ್ತು ಉಕ್ಕುಗಳನ್ನು ಸ್ವಚ್ಛ ಮಾಡುವುದು, ಪೆಟ್ರೋಲಿಯಂ ಶುದ್ಧಿಕರಣ, ಕಾರು ಬಸ್ಸು ಲಾರಿ ಭಾರಿ ಟ್ರಕ್ಕುಗಳಲ್ಲಿನ ವಿದ್ಯುತ್ಕೋಶಗಳು, ಬ್ಯಾಟರಿಗಳು, ಸಾವಯವ ಸಂಯುಕ್ತಗಳ ತಯಾರಿಕೆಯ ಕೈಗಾರಿಕೆಗಳು, ಮಾರ್ಜಕಗಳು, ಸ್ಫೋಟಕಗಳು, ನೀರಿನ ಶುದ್ಧೀಕರಣದಲ್ಲಿ ಉಪಯೋಗಿಸುವ ಅಲ್ಯೂಮಿನಿಯಂ ಸಲ್ಫೇಟ್ ಮತ್ತು ಪಟಿಕಗಳ ತಯಾರಿಕೆ ಇತ್ಯಾದಿ. ಅಮೋನಿಯಂ ಸಲ್ಫೇಟ್, ಹೈಟ್ರೊಕ್ಲೋರಿಕ್ ಆಮ್ಲ, ನೈಟ್ರಿಕ್ ಅಮ್ಲಗಳ ತಯಾರಿಕೆಯಲ್ಲಿ ಹೊಸ ವಿಧಾನಗಳ ಅನುಸರಣೆಯಿಂದ ಸಲ್ಫ್ಯೂರಿಕ್ ಆಮ್ಲದ ಬಳಕೆ ಕುಗ್ಗುತ್ತಲಿದೆ. ಆದರೆ ಇತರ ಅನೇಕ ಕೈಗಾರಿಕಾ ಬೆಳವಣಿಗೆ ಹೆಚ್ಚಿದಂತೆ ಹೊಸ ಹೊಸ ಉಪಯೋಗಗಳು (ಕೃತಕ ಸಾಬೂನಿನ ತಯಾರಿಕೆ) ಕಂಡುಹಿಡಿಯುವಿಕೆಯಿಂದಲೂ ಸಲ್ಫ್ಯೂರಿಕ್ ಆಮ್ಲದ ಕೈಗಾರಿಕೆ ಬೆಳೆಯುತ್ತಲೇ ಇದೆ. ಹೀಗಾಗಿ ಒಟ್ಟಿನಲ್ಲಿ ಸಲ್ಫ್ಯೂರಿಕ್ ಆಮ್ಲ ತಯಾರಿಕಾ ಕೈಗಾರಿಕೆ ಒಂದು ಮೂಲಭೂತ ಭಾರಿ ಪ್ರಮಾಣದ ರಾಸಾಯನಿಕ ಕೈಗಾರಿಕೆ.
ಹೊರಗಿನ ಕೊಂಡಿಗಳು
ವರ್ಗ:ಆಮ್ಲಗಳು ವರ್ಗ:ರಸಾಯನಶಾಸ್ತ್ರ ವರ್ಗ:ಮೈಸೂರು ವಿಶ್ವವಿದ್ಯಾನಿಲಯ ವಿಶ್ವಕೋಶ
ಭರತ (ಮಹಾಭಾರತ)
ವರ್ಗ:ವಿಕಿ ಇ-ಲರ್ನಿಂಗ್‍ನಲ್ಲಿ ತಯಾರಿಸಿದ ಲೇಖನ ಕುರುಗಳು ಮತ್ತು ಬೃಹದ್ರಥರ ಪೂರ್ವಜನು ಭರತ ಚಕ್ರವರ್ತಿಯಾಗುತ್ತಾನೆ. ಅವನ ಆಡಳಿತ ಮತ್ತು ರಾಜ್ಯವನ್ನು ಭಾರತ ಎಂದು ಕರೆಯಲಾಗುತ್ತದೆ . ಮಹಾಭಾರತದಲ್ಲಿ ಉಲ್ಲೇಖಿಸಲಾದ ಕುರು ಕುಲವು ಭರತ ಕುಲವಾಗಿದ್ದು ಅದು ಪುರು ಕುಲದ ಉಪಕುಲವಾಗಿದೆ. ಅವರು ಮಹಾಭಾರತ ಮತ್ತು ಋಗ್ವೇದ ಎರಡನ್ನೂ ಉಲ್ಲೇಖಿಸಿದ್ದಾರೆ
ಸಾಹಿತ್ಯದಲ್ಲಿ ಭರತ
ಮಹಾಭಾರತದ ಪ್ರಕಾರ ( ಆದಿ ಪರ್ವ ), ಭರತನು ರಾಜ ದುಷ್ಯಂತ ಮತ್ತು ಶಕುಂತಲೆಯ ಮಗ ಮತ್ತು ಆದ್ದರಿಂದ ಕ್ಷತ್ರಿಯ ವರ್ಣದ ಚಂದ್ರ ರಾಜವಂಶದ ವಂಶಸ್ಥ. ಅವರನ್ನು ಮೂಲತಃ ಸರ್ವದಮನ ("ಎಲ್ಲರನ್ನು ಅಧೀನಪಡಿಸಿಕೊಳ್ಳುವವನು") ಎಂದು ಹೆಸರಿಸಲಾಯಿತು. ಮಹಾಭಾರತವು ಅವನ ಜೀವನದಲ್ಲಿ ನಡೆದ ಘಟನೆಗಳನ್ನು ಗುರುತಿಸುತ್ತದೆ. ಅದರ ಮೂಲಕ ಅವನು ಭರತ ಎಂದು ಕರೆಯಲ್ಪಟ್ಟನು. ಬಾಲರಾಜನಾಗಿ ಭರತನ ಸಾಹಸಗಳನ್ನು ಕಾಳಿದಾಸನ ಕಾವ್ಯ ನಾಟಕ ಅಭಿಜ್ಞಾನಶಾಕುಂತಲಂನಲ್ಲಿ ನಾಟಕೀಯಗೊಳಿಸಲಾಗಿದೆ.
ಅಭಿಜ್ಞಾನಶಕುಂತಲಾ ಆವೃತ್ತಿ
ಕವಿ ಕಾಳಿದಾಸನ ಘಟನೆಗಳ ನಾಟಕೀಯ ಆವೃತ್ತಿಯ ಪ್ರಕಾರ, ರಾಜ ದುಷ್ಯಂತನು ಕಾಡಿನಲ್ಲಿ ಬೇಟೆಯಾಡಲು ಹೋದಾಗ ಶಕುಂತಲೆಯನ್ನು ಮದುವೆಯಾದನು. ಅವನು ಶಕುಂತಲೆಯ ಸೌಂದರ್ಯಕ್ಕೆ ಮಾರುಹೋಗಿ ಅವಳನ್ನು ರಾಜ ಶೈಲಿಯಲ್ಲಿ ಮದುವೆಯಾದನು. ನಂತರ ಅವನು ರಾಜಧಾನಿಯಲ್ಲಿ ವ್ಯವಹಾರಗಳನ್ನು ನೋಡಿಕೊಳ್ಳಲು ಹೊರಡಬೇಕಾಯಿತು. ರಾಜನಿಂದ ಅವಳಿಗೆ ಉಂಗುರವನ್ನು ನೀಡಲಾಯಿತು. ಅವಳು ಅವನ ಆಸ್ಥಾನಕ್ಕೆ ಹಾಜರಾಗಲು ಸಿದ್ಧವಾದಾಗ ಅದನ್ನು ಅವನಿಗೆ ನೀಡಬೇಕೆಂದು ಹೇಳಲಾಯಿತು. ನಂತರ ಅವಳು ರಾಣಿಯಾಗಿ ತನ್ನ ಸ್ಥಾನವನ್ನು ಪಡೆದುಕೊಳ್ಳಬಹುದು. ಶಕುಂತಲೆಯು ತನ್ನ ಮಗುವಿಗೆ ಜನ್ಮ ನೀಡಿದಳು ಮತ್ತು ಕಣ್ವ ಋಷಿಯಿಂದ ಆ ಮಗುವಿಗೆ ಸರ್ವದಮನ ಎಂದು ಹೆಸರಿಸಲಾಯಿತು. ಕೇವಲ ಕಾಡುಪ್ರಾಣಿಗಳಿಂದ ಸುತ್ತುವರೆದಿದ್ದ ಸರ್ವದಮನ ಬಲಿಷ್ಠ ಮಗುವಾಗಿ ಬೆಳೆದು ಹುಲಿ, ಸಿಂಹಗಳ ಬಾಯಿ ತೆರೆಯುವ ಮತ್ತು ಹಲ್ಲು ಎಣಿಸುವ ಕ್ರೀಡೆಯನ್ನು ಮಾಡಿದ.
ಮಹಾಭಾರತದ ಪ್ರಕಾರ
ಮಹಾಭಾರತದಲ್ಲಿ, ಮುಖ್ಯ ಕಥೆ ಒಂದೇ ಆಗಿರುತ್ತದೆ. ಆದಾಗ್ಯೂ, ಕಥೆಯಲ್ಲಿ, ಶಕುಂತಲೆಯ ಮಗ ಭರತನಿಗೆ ಈಗಾಗಲೇ ೬ ವರ್ಷ, ಮತ್ತು ಅವರಿಬ್ಬರೂ ದುಷ್ಯಂತನ ಆಸ್ಥಾನಕ್ಕೆ ಬಂದಾಗ, ಅವನು ಇಬ್ಬರಿಗೂ ತನಗೆ ಯಾವುದೇ ಸಂಬಂಧವಿಲ್ಲ ಎಂದು ಹೇಳಿ ಇಬ್ಬರನ್ನೂ ತಿರಸ್ಕರಿಸುತ್ತಾನೆ ಮತ್ತು ಮಹಿಳೆಯರು ಹೆಚ್ಚಾಗಿ ಸುಳ್ಳು ಹೇಳುವುದರಲ್ಲಿ ನಿಪುಣರು ಎಂದು ಅವಮಾನಿಸುತ್ತಾನೆ. ಅವನು ತನ್ನ ಮಂತ್ರಿಗಳು ಮತ್ತು ಸಾರ್ವಜನಿಕರ ಮುಂದೆ ಮುಜುಗರವನ್ನು ತಪ್ಪಿಸಲು ಅವರನ್ನು ಮರೆತಂತೆ ನಟಿಸುತ್ತಾನೆ. ಶಕುಂತಲೆ ಕೋಪದಿಂದ ಮತ್ತು ಹತಾಶೆಯಿಂದ ಹೊರಟುಹೋದಳು. ಇದ್ದಕ್ಕಿದ್ದಂತೆ, ದೈವಿಕ ಧ್ವನಿಯು ನ್ಯಾಯಾಲಯದಲ್ಲಿ ಪ್ರತಿಧ್ವನಿಸುತ್ತದೆ. ಶಕುಂತಲೆ ಮತ್ತು ಭರತರನ್ನು ಒಪ್ಪಿಕೊಳ್ಳುವಂತೆ ದುಷ್ಯಂತನಿಗೆ ಆದೇಶಿಸುತ್ತದೆ. ಭರತನು ತನ್ನ ತಂದೆಯ ನಂತರ ರಾಜನಾದನು ಮತ್ತು ಅವನ ಅಪ್ರತಿಮ ಶಕ್ತಿಯಿಂದ ಅವನು ಜಗತ್ತನ್ನು ಅಧೀನಗೊಳಿಸಿದನು. ಅವನು ಗಂಗಾ ತೀರದಲ್ಲಿ ಹಲವಾರು ರಾಜಸೂಯ ಮತ್ತು ಅಶ್ವಮೇಧ ಆಚರಣೆಗಳನ್ನು ಮಾಡಲು ಮುಂದಾದನು, ಅಪಾರ ಪ್ರಮಾಣದ ಸಂಪತ್ತನ್ನು ಬ್ರಾಹ್ಮಣರಿಗೆ ದಾನ ಮಾಡಿದನು.
ಭರತನಿಗೆ ಭೂಮನ್ಯು ಎಂಬ ಮಗನಿದ್ದನು. ಮಹಾಭಾರತದ ಆದಿ ಪರ್ವವು ಭುಮನ್ಯುವಿನ ಜನ್ಮದ ಬಗ್ಗೆ ಎರಡು ವಿಭಿನ್ನ ಕಥೆಗಳನ್ನು ಹೇಳುತ್ತದೆ. ಮೊದಲ ಕಥೆ ಹೇಳುವಂತೆ ಭರತನು ಕಾಶಿ ಸಾಮ್ರಾಜ್ಯದ ರಾಜ ಸರ್ವಸೇನನ ಮಗಳು ಸುನಂದಾಳನ್ನು ಮದುವೆಯಾದನು ಮತ್ತು ಅವಳ ಜೊತೆ ಭೂಮನ್ಯು ಎಂಬ ಮಗನನ್ನು ಪಡೆದನು. ಎರಡನೆಯ ಕಥೆಯ ಪ್ರಕಾರ, ಭರತನಿಗೆ ಮೂವರು ಹೆಂಡತಿಯರು ಮತ್ತು ಅವರಿಂದ ಒಂಬತ್ತು ಗಂಡು ಮಕ್ಕಳಿದ್ದರು. ಆದರೆ ಈ ಪುತ್ರರು ಅವರ ತಂದೆಯಂತೆ ಇರಲಿಲ್ಲ ಮತ್ತು ಅವರ ಉತ್ತರಾಧಿಕಾರಿಯಾಗಲು ಅಸಮರ್ಥರಾಗಿದ್ದರು. ಭರತನ ಅತೃಪ್ತಿಯನ್ನು ಕಂಡು ಕೋಪಗೊಂಡ ಅವನ ಹೆಂಡತಿಯರು ತಮ್ಮ ಮಕ್ಕಳನ್ನೆಲ್ಲ ಕೊಂದರು. ಆಗ ಭರದ್ವಾಜ ಋಷಿಯ ಸಹಾಯದಿಂದ ಭರತನು ಮಾಡಿದ ಮಹಾತ್ಯಾಗದಿಂದ ಭುಮನ್ಯು ಜನಿಸಿದನು.
ಸ್ಕಂಧ ಪುರಾಣವು ಭರತನ ದತ್ತುಪುತ್ರನ ಮತ್ತೊಂದು ವಿವರಣೆಯನ್ನು ನೀಡುತ್ತದೆ. ಅಂಗೀರಸನ ಮಗ, ಉತತ್ಯನ ಹೆಂಡತಿ ಮಮತೆ ಗರ್ಭಿಣಿಯಾಗಿದ್ದಾಗ, ಉತತ್ಯನ ಕಿರಿಯ ಸಹೋದರ ಬೃಹಸ್ಪತಿಯು ಆಸೆಯಿಂದ ಮಮತೆಯನ್ನು ಹುಡುಕಿದನು. ಆದರೆ ಆಕೆಯ ಗರ್ಭದಲ್ಲಿರುವ ಮಗು ಬೃಹಸ್ಪತಿಯ ವೀರ್ಯ ಶೇಖರಣೆಗೆ ಅಡ್ಡಿಯಾಯಿತು. ಬದಲಿಗೆ ಮಮತಾಳ ಮಗುವಿನ ಹೆರಿಗೆಯಾಯಿತು. ಮಮತಾ ಮತ್ತು ಬೃಹಸ್ಪತಿ ಮಗುವಿನ ಪಾಲನೆಗಾಗಿ ಜಗಳವಾಡಲು ಪ್ರಾರಂಭಿಸಿದರು. ಕೊನೆಗೆ ಅವರು ಶಿಶುವನ್ನು ಬಿಟ್ಟುಬಿಟ್ಟರು. ಮರುತ ದೇವರುಗಳು ಹುಡುಗನನ್ನು ದತ್ತು ತೆಗೆದುಕೊಂಡು ಅವನಿಗೆ ಭಾರದ್ವಾಜ ಎಂದು ಹೆಸರಿಸಿದರು. ಭರತನ ಹೆಂಡತಿಯರು ತಮ್ಮ ಎಲ್ಲಾ ಮಕ್ಕಳನ್ನು ಕೊಂದಾಗ, ಮರುತರು ಭರತನಿಗೆ ಭಾರದ್ವಾಜವನ್ನು ನೀಡಿದರು. ವಿತತ ಎಂದು ಕರೆಯಲ್ಪಡುವ ಭಾರದ್ವಾಜನು ರಾಜನಾದನು.
ದಕ್ಷಿಣ ಧ್ರುವ
ಗ್ರಹದ ಅತಿ ದಕ್ಷಿಣದ ಬಿಂದು. ಇದನ್ನು ಭೌಗೋಳಿಕ ದಕ್ಷಿಣ ಧ್ರುವವೆಂದು ಕರೆಯುತ್ತಾರೆ. ಭೂಮಿಯ ಭ್ರಮಣದ ಎರಡು ತುದಿಗಳ ದಕ್ಷಿಣದ ತುದಿಗೆ ದಕ್ಷಿಣ ಧ್ರುವವೆನ್ನುತ್ತಾರೆ. ದಕ್ಷಿಣ ಧ್ರುವವು ಅಂಟಾರ್ಟಿಕ ಖಂಡ ದಲ್ಲಿದೆ.
ದಕ್ಷಿಣ ಧ್ರುವ ಪ್ರದೇಶದ ಹವಾಮಾನ
ವರ್ಗ:ಭೂಗೋಳ
ಮೆರಿಲ್ ಲಿಂಚ್
ಬ್ಯಾಂಕ್ ಆಫ್ ಅಮೇರಿಕಾ ಮೆರಿಲ್ ಲಿಂಚ್  - ಎನ್ನುವುದು ಬ್ಯಾಂಕ್ ಆಫ್ ಅಮೇರಿಕಾದ ಇನ್ವೆಸ್ಟಮೆಂಟ್ ಬ್ಯಾಂಕಿಂಗ್ ಮತ್ತು ಸಂಪತ್ತು ನಿರ್ವಹಣೆಯ (ವೆಲ್ತ್ ಮ್ಯಾನೇಜ್ಮೆಂಟ್) ವಿಭಾಗ. ಸುಮಾರು 20,000 ಕ್ಕೂ ಹೆಚ್ಚು ಬ್ರೋಕರ್‌ಗಳನ್ನು (ಏಜೆಂಟರು) ಮತ್ತು $2.2 ಲಕ್ಷ ಕೋಟಿಗಳಷ್ಟು ಮೌಲ್ಯದ ಗ್ರಾಹಕರ ಆಸ್ತಿಯನ್ನು ಹೊಂದಿರುವ ಇದು ಪ್ರಪಂಚದ ಅತಿ ದೊಡ್ಡ ಬ್ರೋಕರಿಜ್ ಸಂಸ್ಥೆ. (ಬ್ರೋಕರಿಜ್ ಸಂಸ್ಥೆ: ಮಾರುವವ ಮತ್ತು ಖರೀದಿಸುವವನ ನಡುವೆ ದಳ್ಳಾಳಿಯಾಗಿ ಕೆಲಸ ನಿರ್ವಹಿಸುವ ಸಂಸ್ಥೆ) ಇದನ್ನು ಮುಂಚೆ Merrill Lynch & Co., Inc.(ಮೆರಿಲ್ ಲಿಂಚ್ & ಕಂ.,)  ಎನ್ನುವ ಹೆಸರಿನಿಂದ ಕರೆಯಲ್ಪಡುತ್ತಿತ್ತು. ಇತ್ತೀಚಿನ 2009ಕ್ಕೂ ಮುಂಚೆ ಈ ಸಂಸ್ಥೆಯು ಸಾರ್ವಜನಿಕ ಒಡೆತನಕ್ಕೆ ಒಳಪಟ್ಟಿತು. ಇದು ನ್ಯೂಯಾರ್ಕ್ ಷೇರು ಮಾರುಕಟ್ಟೆಯಲ್ಲಿ (ಸ್ಟಾಕ್ ಎಕ್ಸ್‌ಚೇಂಚ್) MER ಎನ್ನುವ ಚಿನ್ಹೆಯಡಿಯಲ್ಲಿ ವಹಿವಾಟು ನೆಡಸುತ್ತಿತ್ತು. 2008ರ ಆರ್ಥಿಕ ಬಿಕ್ಕಟಿನ ಸಂದರ್ಭದಲ್ಲಿ ಹಣಕಾಸಿನ ಮುಕ್ಕಟ್ಟಿನಲ್ಲಿದ ಈ ಸಂಸ್ಥೆಯನ್ನು ಬ್ಯಾಂಕ್ ಆಫ್ ಅಮೇರಿಕಾ ಪಡೆಯಿತು. ಈ ಸಂದರ್ಭದಲ್ಲಿ ಬ್ಯಾಂಕ್ ಆಫ್ ಅಮೇರಿಕಾ ಹೊಸದಾಗಿ ಪಡೆದಿದ್ದ ಸಂಸ್ಥೆಯೊಂದಿಗೆ ಅದರ ಜಾಗತಿಕ ಬ್ಯಾಂಕಿಂಗ್ ಮತ್ತು ಸಂಪತ್ತು ನಿರ್ವಹಣೆಯ ವಿಭಾಗವನ್ನು ವಿಲೀನ ಮಾಡಿತು.
ಈ ಲೇಖನ ಮೆರಿಲ್ ಲಿಂಚಿನ ಇತಿಹಾಸ ಹಾಗು ಪ್ರಸ್ತುತ ಒಂದು ಬ್ಯಾಂಕಿನ ಅಂಗಸಂಸ್ಥೆಯಾಗಿ ಇದರ ಕಾರ್ಯನಿರ್ವಹಣೆಯ (ವಹಿವಾಟಿನ)ಕುರಿತಂತೆ ಇದೆ. ಮೆರಿಲ್ ಲಿಂಚ್ ಕ್ಯಾಪಿಟಲ್ ಮಾರ್ಕೆಟ್ಸ್ ಸೇವೆಗಳನ್ನು, ಇನ್ವೆಸ್ಟಮೆಂಟ್ ಬ್ಯಾಂಕಿಂಗ್, ಸಂಪತ್ತು ನಿರ್ವಹಣೆ, ಅಸ್ತಿ ನಿರ್ವಹಣೆ, ಇನ್‌ಷ್ಯುರೆನ್ಸ್(ವಿಮೆ), ಬ್ಯಾಂಕಿಂಗ್ ಮತ್ತು ಇತರ ವಾಣಿಜ್ಯ ಸೇವೆಗಳನ್ನು ಪ್ರಪಂಚದಾದ್ಯಂತ ನೀಡುತ್ತದೆ. ಮೆರಿಲ್ ಲಿಂಚ್ ನ ಮುಖ್ಯ ಕಛೇರಿ ನ್ಯೂಯಾರ್ಕ್ ನಗರದಲ್ಲಿದೆ. ಇದು ಮ್ಯಾನ್ಹ್ಯಾಟನಿನ ಫೋರ್ ವರ್ಲ್ಡ್ ಫೈನ್ಯಾನ್ಷಿಯಲ್ ಸೆಂಟರ್ಎನ್ನುವ 34 ಬಹು ಅಂತಸ್ತಿನ ಕಟ್ಟಡದಲ್ಲಿದೆ.
ಇತಿಹಾಸ
ಈ ಕಂಪನಿಯನ್ನು ಜನವರಿ 6, 1914 ರಂದು ಚಾರ್ಲ್ಸ್ ಇ. ಮೆರಿಲ್ ಮತ್ತು ಆತನ ಕಂಪನಿ(ಸಂಗಡಿಗರು) ನ್ಯೂಯಾರ್ಕ್ ನಗರದ 7, ವಾಲ್ ಸ್ಟ್ರೀಟ್ ನಲ್ಲಿ ವಹಿವಾಟು ಆರಂಭಿಸುವುದರೊಂದಿಗೆ ಪ್ರಾರಂಭವಾಯಿತು. ಇದಾದ ಕೆಲವು ತಿಂಗಳ ಬಳಿಕ, ಮೆರಿಲ್ ಜೊತೆಗೆ ಆತನ ಸ್ನೇಹಿತ ಎಡಮಂಡ್ ಸಿ. ಲಿಂಚ್ ಸೇರಿಕೊಂಡ, ಹಾಗು ಇದರ ಹೆಸರನ್ನು ಮೆರಿಲ್, ಲಿಂಚ್ & ಕಂ  ಎಂದು ಅಧಿಕೃತವಾಗಿ ಬದಲಾಯಿಸಲಾಯಿತು. ಆ ದಿನಗಳಲ್ಲಿ, ಸಂಸ್ಥೆಯ ಹೆಸರಿನಲ್ಲಿ ಮೆರಿಲ್  ಮತ್ತು ಲಿಂಚ್  ನಡುವೆ ಒಂದು ಅಲ್ಪವಿರಾಮ(ಕಾಮ) ಇತ್ತು. ಈ ಸಂಸ್ಥೆಗೆ ವಿನ್ತ್ರಾಫ್ .ಹೆಚ್. ಸ್ಮಿತ್ 1916ರಲ್ಲಿ ಸೇರಿಕೊಂಡ.
ಮೆರಿಲ್,ಲಿಂಚ್ ಅಂಡ್ ಕಂ.ಆರಂಭವಾದ ಮೊದಲ ಕೆಲವು ವರ್ಷಗಳಲ್ಲಿ ಹಲವಾರು ಯಶಸ್ವಿ ಯೋಜನೆಗಳಲ್ಲಿ ಹಣ ತೊಡಗಿಸಿತು. ಈ ಕಂಪನಿ 1921ರಲ್ಲಿ ಪಾಥೆ ಎಕ್ಸೆಚೇಂಚ್ ಯನ್ನು ಖರೀದಿಸಿತು. ಇದು ನಂತರ RKO (ಆರ್.ಕೆ.ಒ.) ಪಿಕ್ಚರ್ಸ್ ಎಂದಾಯಿತು. ಈ ಸಂಸ್ಥೆ 1926 ರಲ್ಲಿ ,ಸೇಫ್ ವೆ ಎನ್ನುವ ಕಿರಾಣಿ (ದಿನಸಿ, ಗ್ರೋಸರಿ) ಅಂಗಡಿಯ ನಿಯಂತ್ರಣ ವ್ಯವಸ್ಥೆಯನ್ನು ಖರೀದಿಸಿವುದರೊಂದಿಗೆ ಆ ಕಾಲಕ್ಕೆ ಬಹಳ ಮಹತ್ವಪೂರ್ಣವೆನ್ನಿಸಿಕೊಂಡ ಆರ್ಥಿಕ ಹೂಡಿಕೆಯನ್ನು ಮಾಡಿತು. ನಂತರ, 1930ರ ಮೊದಲ ಕೆಲವು ವರ್ಷದಲ್ಲಿಯೇ ಈ ಚಿಕ್ಕ ಕಿರಾಣಿ ಅಂಗಡಿಯನ್ನು ದೇಶದಲ್ಲಿಯೆ ಮೂರನೇ ದೊಡ್ಡ ಕಿರಾಣಿ ಅಂಗಡಿಗಳ ಸರಣಿಯನ್ನಾಗಿಸಿತು. ಈ ಹೂಡಿಕೆಯ ನಂತರ, ಇನ್ವೆಸ್ಟಮೆಂಟ್ ಬ್ಯಾಂಕಿಂಗ್ ಕ್ಷೇತ್ರದಲ್ಲಿ ಕಂಪನಿ ತನ್ನನು ಹೆಚ್ಚು ತೊಡಗಿಸಿಕೊಳ್ಳುವ ಸಲವಾಗಿ ಅದರ ರೀಟೈಲ್ ಬ್ರೋಕರೇಜ್ ಸೇವೆಯನ್ನು ಇ.ಎ.ಪಿಯರ್ಸ್ ಗೆ ವರ್ಗಾಯಿಸಿತು.
1940ರಲ್ಲಿ ಈ ಸಂಸ್ಥೆ, ಇ.ಎ. ಪಿಯರ್ಸ್ & ಕಂ. ಮತ್ತು ಕಾಸಾಟ್ & ಕಂ. ಎನ್ನುವ ಸಂಸ್ಥೆಗಳೊಂದಿಗೆ ವಿಲೀನಗೊಂಡು ಸ್ವಲ್ಪ ಕಾಲ ''ಮೆರಿಲ್ ಲಿಂಚ್, ಇ.ಎ. ಪಿಯರ್ಸ್, ಅಂಡ್ ಕಾಸಾಟ್ (Merrill Lynch, E. A. Pierce, and Cassatt)'' ಎನ್ನುವ ಹೆಸರಿನಿಂದ ಕರೆಯಲ್ಪಡುತ್ತಿತ್ತು. ಈ ಕಂಪನಿ 1941ರಲ್ಲಿ ತನ್ನ ವಾರ್ಷಿಕ ಹಣಕಾಸಿನ (ಆರ್ಥಿಕ) ವರದಿಯನ್ನು ಪ್ರಕಟಿಸಿತು. ಈ ರೀತಿ ಮಾಡಿದ ವಾಲ್ ಸ್ಟ್ರೀಟ್ ನ ಮೊದಲ ಕಂಪನಿಯಾಯಿತು. ಇದರ ಜೊತೆಯಲ್ಲಿ 1941ರಲ್ಲಿಯೆ, ಫೆನ್ನರ್ ಮತ್ತು ಬಿಯಾನ್ ಈ ಸಂಸ್ಥೆಯನ್ನು ಸೇರಿದರು, ಹೀಗಾಗಿ ಸಂಸ್ಥೆಯ ಹೆಸರು ಮೆರಿಲ್, ಲಿಂಚ್, ಪಿಯರ್ಸ್, ಫೆನ್ನರ್ ಅಂಡ್ ಬಿಯಾನ್ ಎಂದಾಯಿತು. ಎಡಮಂಡ್ ಲಿಂಚ್ 1952 ರಲ್ಲಿ ನಿಧನಹೊಂದಿದ ಮೇಲೆ ಈ ಕಂಪನಿಯ ಹೆಸರನ್ನು ಮೆರಿಲ್ ಲಿಂಚ್ ಅಂಡ್ ಕಂ. ಎಂಬ ಕಾನೂನು ಬದ್ಧವಾದ ಅಧಿಕೃತ ಸಂಸ್ಥೆಯಾಯಿತು. ದಿ ನ್ಯೂಯಾರ್ಕ್ ಟೈಮ್ಸ್ ಪತ್ರಿಕೆ ಅದರ ಡಿಸೆಂಬರ್ 31, 1957 ಪತ್ತಿಕೆಯಲ್ಲಿ ಈ ಹೆಸರನ್ನು "ಆಮೇರಿಕಾದ ಸಂಸ್ಕೃತಿಯ ಒಂದು ಭಾಗವೆಂದು" (ಎ ಸೋನೋರಸ್ ಬಿಟ್ ಆಫ್ ಅಮೇರಿಕಾನಾ) ಬಣ್ಣಿಸಿತು, ಹಾಗು ಮುಂದುವರೆದು "[ಈ] ಹೆಸರನ್ನು ಹದಿನಾರು ವರ್ಷಗಳಿಂದ ಜನಪ್ರಿಯ ಮಾಡಿದ ಬಳಿಕ, ಮೆರಿಲ್ ಲಿಂಚ್, ಪಿಯರ್ಸ್, ಫೆನ್ನರ್ ಮತ್ತು ಬಿಯಾನ್, ಇದನ್ನು ಬದಲಾಯಿಸುವ ನಿರ್ಧಾರ ಮಾಡಿದ್ದಾರೆ, ಹೀಗೆ ಮಾಡುವುದರೊಂದಿಗೆ ಅವರು ಬ್ರೋಕರೇಜ್ ಸಂಸ್ಥೆಯೊಂದನ್ನು ಅಮೇರಿಕಾದ ಸಂಸ್ಕೃತಿಯ ಭಾಗವನ್ನಾಗಿ ಮಾಡಿದ ವ್ಯಕ್ತಿಗೆ ಗೌರವ ನೀಡುತ್ತಿದ್ದಾರೆ,". (ಈ ಸಂಸ್ಥೆಯನ್ನು 1940ರಿಂದ ನಡೆಸುತ್ತಿದದ್ದು ವಿನ್ತ್ರಾಫ್ .ಹೆಚ್. ಸ್ಮಿತ್). ಈ ವಿಲೀನದಿಂದಾಗಿ ಈ ಕಂಪನಿಯು ಪ್ರಪಂಚದ ಅತಿ ದೊಡ್ಡ ಸೆಕ್ಯೂರಿಟಿಸ್ ವ್ಯಾಪಾರ ಸಂಸ್ಡೆಯಾಯಿತು. ಇದಕ್ಕೆ 98 ನಗರಗಳಲ್ಲಿ ಕಛೇರಿಗಳನ್ನು, 28 ಷೇರು ಮಾರುಕಟ್ಟೆಯಲ್ಲಿ ಸದಸ್ಯತ್ವ ಹೊಂದಿತ್ತು. (ಸೆಕ್ಯೂರಿಟಿಸ್ ವ್ಯಾಪಾರ ಸಂಸ್ಥೆ: ಯಾವುದಾದರೂ ವಸ್ತುವನ್ನು ಒತ್ತೆಯಾಗಿಟ್ಟಿಕೊಂಡು ಸಾಲ ಕೊಡುವ ಸಂಸ್ಥೆ). ಮಾರ್ಚಿ 1, 1958ರಂದು, ಸಂಸ್ಥೆಯ ಆರ್ಥಿಕ ವರ್ಷ ಪ್ರಾರಂಭವಾಗುತ್ತಿದ್ದ ಹಾಗೆ, ಈ ಸಂಸ್ಥೆ ಹೆಸರು ಮೆರಿಲ್ ಲಿಂಚ್,ಪಿಯರ್ಸ್, ಫೆನ್ನರ್, & ಸ್ಮಿತ್ ಎಂದು ಬದಲಾಯಿತು. ಇದು ನ್ಯೂಯಾರ್ಕ ಷೇರು ಮಾರುಕಟ್ಟೆಯ ನ ಸದಸ್ಯನಾಯಿತು (ಬಿಗ್ ಬೋರ್ಡ್ ಮೆಂಬರ್).
ಮೆರಿಲ್ ಲಿಂಚ್, ಅದರ ಬ್ರೋಕರೇಜ್ ಜಾಲದಿಂದಾಗಿ (2006ರ ವೇಳೆಗೆ 15,000 ಅಧಿಕವಾಗಿ)ಪ್ರಾಮುಖ್ಯತೆ ಪಡೆಯಿತು. ಈ ಸಂಸ್ಥೆಯನ್ನು ಕೆಲವೊಮ್ಮೆ "ತಂಡಂರಿಂಗ್ ಹರ್ಡ್" ಎಂದು ಕೂಡ ಕರೆಯಲಾಗುತ್ತದೆ. ಇದು ತಾನು ಅಂಡರ್‌ರೋಟ್ ಮಾಡುತ್ತಿದ್ದ ಸೆಕ್ಯೂರಿಟಿಗಳನ್ನು ನೇರವಾಗಿ ಪ್ಲೇಸ್ ಮಾಡುತ್ತಿತ್ತು. (ಅಂಡರೈಟರ್: ಆರ್ಥಿಕ ನೆರವು ಅಥವಾ ಸಾಲಕ್ಕೆ ಒತ್ತಾಸೆಯಾಗಿ ನಿಲ್ಲುವ ಸಂಸ್ಥೆ; ಸಾಮಾನ್ಯಾವಾಗಿ ಸಾಲವನ್ನು ಯಾವುದಾದರೂ ವಸ್ತುವಿನ ಆಧಾರವಾಗಿ ಸಾಲ ಕೊಡಲಾಗುತ್ತದೆ). ಇದಕ್ಕೆ ವ್ಯತಿರಿಕ್ತವಾಗಿ, ಮಾರ್ಗನ್ ಸ್ಟಾನ್ಲಿ ಯಂತಹ, ವಾಲ್ ಸ್ಟ್ರೀಟ್ ನ ಹಲವಾರು ಸಂಸ್ಥೆಗಳು ಅವರ ಅಂಡರ್‌ವ್ರೈಟ್ ಮಾಡಿದಂತಹ ಸೆಕ್ಯುರಿಟಿಗಳನ್ನು ಪ್ಲೇಸ್ ಮಾಡಲು ಸ್ವತಂತ್ರವಾಗಿದ್ದ ಬ್ರೋಕರ್‌ ತಂಡಗಳ ಮೇಲೆ ಅವಲಂಬಿತರಾಗಿದ್ದವು. 1970ರ ತನಕ, ಈ ಸಂಸ್ಥೆಯನ್ನು ವಾಲ್ ಸ್ಟ್ರೀಟಿನ "ಕಾಥೋಲಿಕ್" ಸಂಸ್ಥೆಯೆಂದು ಕರೆಯಲಾಗುತ್ತಿತ್ತು. ಈ ಸಂಸ್ಥೆ 1971ರಲ್ಲಿ ಸಾರ್ವಜನಿಕ ವ್ಯಾಪಾರ ಸಂಸ್ಥೆಯಾಗಿ, US$1.8 ಲಕ್ಷಕೋಟಿ ಯಷ್ಟು ಗ್ರಾಹಕರ ಆಸ್ತಿಯನ್ನು, ಪ್ರಪಂಚದಾದ್ಯಂತ 40ದೇಶಗಳಲ್ಲಿ ವಹಿವಾಟನ್ನು ನಿರ್ವಹಿಸುತ್ತಿರುವ ಬಹುರಾಷ್ಟ್ರೀಯ ಸಂಸ್ಥೆಯಾಯಿತು. 1978ರಲ್ಲಿ ಈ ಸಂಸ್ಥೆ ಅದರ ಸೆಕ್ಯೂರಿಟಿ ಅಂಡರ್‌ವ್ರೈಟಿಂಗ್ ವಹಿವಾಟಿಗೆ ಆಸರೆಯಾಗಿ ಇದು ವೈಟ್ ವೆಲ್ಡ್ & ಕಂ. ಎನ್ನುವ ಚಿಕ್ಕ ಆದರೆ, ಪ್ರತಿಷ್ಠಿತ ಹಳೆಯ ಶೈಲಿಯ ಇನ್ವೆಸ್ಟಮೆಂಟ್ ಬ್ಯಾಂಕ್ ಅನ್ನು ಖರೀದಿಸಿತು. ಮೆರಿಲ್ ಲಿಂಚ್ ತನ್ನ ವ್ಯಾಪಕ ಜಾಗತಿಕ ಮಟ್ಟದ ಖಾಸಗಿ ಗ್ರಾಹಕರ ಸೇವೆಗಳಿಗೆ ಮತ್ತು ಅದರ ನುರಿತ ಮಾರಾಟಗಾರರ ತಂಡಕ್ಕೆ ಹೆಸರುವಾಸಿಯಾಗಿತ್ತು.
ನವೆಂಬರ್ 1, 2007 ರಂದು ಮೆರಿಲ್ ಲಿಂಚ್‌ನ CEO (ಸಿ.ಇ.ಒ.: ಮುಖ್ಯ ಕಾರ್ಯನಿರ್ವಾಹಕ ಆಧಿಕಾರಿ) ಸ್ಟಾನ್ಲಿ ಒ'ನೀಲ್ ಸಂಸ್ಥೆಯ ರಿಸ್ಕ್ ನಿರ್ವಹಣೆ ಮತ್ತು ಸಬ್ ಪ್ರೈಮ್ ಮಾರ್ಟ್‌ಗೇಜ್ ಬಿಕ್ಕಟ್ಟನ್ನು ನಿರ್ವಹಿಸುವಲ್ಲಿ ವಿಫಲವಾದ ಎಂದು ವ್ಯಾಪಕವಾಗಿ ಖಂಡನೆಗೆ ಒಳಗಾದ ಮೇಲೆ ಕಂಪನಿಯನ್ನು ಬಿಡಬೇಕಾಯಿತು.ಇವನು ತೆಗೆದುಕೊಂಡ ತಪ್ಪು ನಿರ್ಧಾರಗಳ ಪರಿಣಾಮ US $ 2.4 ಶತಕೋಟಿ ನಷ್ಟ ಅನುಭವಿಸಬೇಕಾಯಿತು. ಇದರ ಜೊತೆಗೆ ಆಡಳಿತ ಮಂಡಳಿಯ (ಬೋರ್ಡ್) ಅನುಮತಿಯಿಲ್ಲದಿದ್ದರೂ ಕೂಡ ಈತ ವಾಚೋವಿಯಾ ಬ್ಯಾಂಕಿಂಗ್ ಕಾರ್ಪೋರೇಷನ್ ಎನ್ನುವ ಸಂಸ್ಥೆಯ ಜೊತೆ ವಿಲೀನವಾಗ ಬಹುದಾದ ವಿಚಾರವನ್ನು ಸಾರ್ವಜನಿಕಗೊಳಿಸಿದ. ಈತ ಮೆರಿಲ್ ಲಿಂಚ್ ಸಂಸ್ಥೆಯಿಂದ ಸುಮಾರು $161 ದಶಲಕ್ಷ ಮೌಲ್ಯದ ಷೇರು ಮತ್ತು ನಿವೃತ್ತಿ ಸೌಲಭ್ಯ ಪಡೆದು ಸಂಸ್ಥೆಯನ್ನು ಬಿಟ್ಟ. ನ್ಯೂಯಾರ್ಕ್ ಷೇರು ಮಾರುಕಟ್ಟೆಯ ಸಿ.ಇ.ಒ.(CEO)ಯಾಗಿದ್ದ ಜಾನ್ ಥೆನ್, ಇವನ ಸ್ಥಾನಕ್ಕೆ ಸಿ.ಇ.ಒ(CEO) ಆಗಿ ಡಿಸೆಂಬರ್ 1,2007ರಂದು ಅಧಿಕಾರವಹಿಸಿಕೊಂಡ.
ಮೆರಿಲ್ ಲಿಂಚ್‌ನ CEO (ಸಿ.ಇ.ಒ.) ಜಾನ್ ಥೆನ್, ಬ್ಯಾಂಕ್ ಆಫ್ ಅಮೇರಿಕಾ ಮೆರಿಲ್ ಅನ್ನು ತೆಗೆದುಕೊಳ್ಳುವುದಕ್ಕೆ ಸ್ವಲ್ಪ ಮುನ್ನ, 2008ರ ಕೊನೆಯಲ್ಲಿ ಸುಮಾರು $3 ರಿಂದ 4 ಶತಕೋಟಿ ಡಾಲರ್ ಅನ್ನು ಮೆರಿಲ್ ನೌಕರರಿಗೆ ನಾಲ್ಕನೇ ತ್ರೈಮಾಸಿಕದ ಲಾಭಾಂಶವಾಗಿ ಕೊಡಲು ಬಹಳ ಉತ್ಸುಕತೆ ತೋರಿದನೆಂದು ಬಹಿರಂಗವಾದ ಮೇಲೆ, ಅವನು ತನ್ನ CEO (ಸಿ.ಇ.ಒ.) ಸ್ಥಾನಕ್ಕೆ ಜನವರಿ 22, 2009ರಂದು ರಾಜಿನಾಮೆ ಸಲ್ಲಿಸಿಬೇಕಾಯಿತು. ಥೆನ್ ಬ್ಯಾಂಕ್ ಆಫ್ ಅಮೇರಿಕಾದ ಸಂಧಾನಕರೊಂದಿಗೆ ಲಾಭಾಂಶ(ಬೋನಸ್) ನೀಡುವ ವಿಷಯವನ್ನು ಹೇಳಲಿಲ್ಲ ಎಂದು ಅರೋಪಿಸಲಾಗುತ್ತಿದೆ. ಬ್ಯಾಂಕ್ ಆಫ್ ಅಮೇರಿಕಾ ಇತ್ತೀಚಿಗೆ ಯುನೈಟೆಡ್ ಸ್ಟೇಟ್ಸ್ ನ ಟ್ರೆಷರಿಯನ್ನು(ಸರ್ಕಾರದ ಖಜಾನೆ ಖಾತೆ) ತುರ್ತು ಹಣಕಾಸಿನ ಅವಶ್ಯಕತೆಗಳಿಗಾಗಿ ಹೆಚ್ಚುವರಿಯಾಗಿ $20 ಶತಕೋಟಿ ಹಣವನ್ನು, ಇದರ ಅಧೀನ ಸಂಸ್ಥೆಯಾದ ಮೆರಿಲ್ ಲಿಂಚ್ ನಿಂದಾಗುವ ನಷ್ಟ ತುಂಬುವ ಸಲುವಾಗಿ, ಕೇಳಿದೆ. ಷೇರುದಾರರು ಬ್ಯಾಂಕ್ ಆಫ್ ಆಮೇರಿಕಾ ಮತ್ತು ಮೆರಿಲ್ ಲಿಂಚ್ ನ ವಿರುದ್ಧ ಜನವರಿ 22, 2009 ರಂದು ಹೂಡಿರುವ ಕ್ಲಾಸ್-ಆಕ್ಷನ್ ದಾವೆಯಲ್ಲಿ ಥೆನ್ ಯನ್ನು ಕೂಡ ಒಬ್ಬ ಆರೋಪಿಯನ್ನಾಗಿ (ಪ್ರತಿವಾದಿ) ಮಾಡಲಾಗಿದೆ. ಈ ದಾವೆಯಲ್ಲಿ ಬ್ಯಾಂಕ್ ಆಫ್ ಆಮೇರಿಕಾದ CEO (ಸಿ.ಇ.ಒ.) ಕೆನ್ ಲಿವಿಸ್, ಮೆರಿಲ್ ನ ಮಾಜಿ ಮುಖ್ಯ ಹಣಕಾಸು ಆಧಿಕಾರಿ (ಚೀಫ್ ಫೈನಾನಿಷಿಯಲ್ ಆಫೀಸರ್) ನೆಲ್ಸನ್ ಚಾಯ್, ಮೆರಿಲ್ ನ ಮುಖ್ಯ ಚೀಫ್ ಅಕೌಂಟಿಂಗ್ ಅಧಿಕಾರಿ ಗ್ಯಾರಿ ಕಾರ್ಲಿನಾಂಡ್, ಮತ್ತು ಥೆನ್, ಮೆರಿಲ್ ಅನ್ನು ಬ್ಯಾಂಕ್ ಆಫ್ ಆಮೇರಿಕಾ ತೆಗೆದುಕೊಳ್ಳುವ ಮೊದಲು, ಅದರ ನಷ್ಟಗಳ ಕುರಿತು ಷೇರುದಾರರಿಗೆ ಎಚ್ಚರಿಸುವಲ್ಲಿ ವಿಫಲರಾದರೆಂದು ಅರೋಪಿಸಲಾಗಿದೆ.
ಸಬ್‌ಪ್ರೈಮ್‌ ಮಾರ್ಟ್‌ಗೇಜ್ ಬಿಕ್ಕಟ್ಟು
ನವೆಂಬರ್ 2007ರಲ್ಲಿ ಮೆರಿಲ್ ಲಿಂಚ್ ನಾಷನಲ್ ಹೌಸಿಂಗ್ ಕ್ರೈಸಿಸ್ ಯೊಂದಿಗೆ ಸಂಬಂಧ ಹೊಂದಿದ್ದ ಆಸ್ತಿಗಳ ಮೌಲ್ಯವನ್ನು ಕಡಿಮೆ ಮಾಡಿ, $8.4 ಶತಕೋಟಿ ಹಣವನ್ನು ನಷ್ಟ ಹೊಂದಿರುವುದಾಗಿ ತಿಳಿಸಿ, ಅದರ ಕಾರ್ಯನಿರ್ವಹಣಾ ಆಧಿಕಾರಿ ಯಾಗಿದ್ದ ಇ. ಸ್ಟಾನ್ಲಿ ಒ'ನೀಲ್ ಯನ್ನು ವಜಾ ಮಾಡುವುದಾಗಿ ತಿಳಿಸಿತು. ಇದಕ್ಕೂ ಮುನ್ನ, ಬೋರ್ಡಿನ ಸಮ್ಮತಿ ಪಡೆಯುವುದಕ್ಕೂ ಮೊದಲೆ, ಒ'ನೀಲ್ ವಾಚೊವಿಯಾ ಬ್ಯಾಂಕ್ ಜೊತೆಯಲ್ಲಿ ವಿಲೀನವಾಗಲು ಮಾತುಕತೆಯನ್ನು ಆರಂಭಿಸಿದ್ದ. ಆದರೆ ಒ'ನೀಲ್ ವಜಾ ಆದ ಮೇಲೆ ಈ ಮಾತುಕತೆಗಳು ಮುರಿದು ಬಿದ್ದವು. ಈ ಸಂಸ್ಥೆ ಹಣವನ್ನು ಹೊಂದಿಸುವ ಸಲುವಾಗಿ ಡಿಸೆಂಬರ್ 2007 ರಲ್ಲಿ ಅದರ ಕಮರ್ಷಿಯಲ್ ಫೈನಾನ್ಸ್ ಬಿಸಿನೆಸ್ ವಿಭಾಗವನ್ನು ಜನರಲ್ ಎಲೆಕ್ಟ್ರಿಕ್ ಗೆ ಮಾರುವುದಾಗಿ ತಿಳಿಸಿತು. ಇದಲ್ಲದೇ, ಸಂಸ್ಥೆ ಅದರ ಬಹುತೇಕ ಷೇರುಗಳನ್ನು ಸಿಂಗಪೂರಿನ ಟೆಮಾಸೆಕ್ ಹೋಲ್ಡಿಂಗ್ಸ್ ಎನ್ನುವ ಸರಕಾರಿ ಇನ್ವೆಸ್ಟಮೆಂಟ್ ಗ್ರೂಪ್‌ಗೆ ಮಾರುವುದಾಗಿ ಕೂಡ ಪ್ರಕಟಮಾಡಿತು. ಈ ಮಾರಾಟದಿಂದಾಗಿ $6 ಶತಕೋಟಿ ಹಣ ಗಳಿಸಲಾಯಿತು. ಜುಲೈ 2008 ರಲ್ಲಿ ಮೆರಿಲ್ ಲಿಂಚಿನ ಹೊಸ CEO(ಸಿ.ಇ.ಒ) ಜಾನ್ ಥೆನ್, ಆಗ ವ್ಯಾಪಕವಾಗಿದ್ದ ಮಾರ್ಟ್‌ಗೇಜ್ ಬಿಕ್ಕಟಿನ ಸಮಯದಲ್ಲಿ ಮಾಡಿದ ತಪ್ಪಾದ ಹಣಹೂಡಿಕೆ ಮತ್ತು ಸುಸ್ತಿದಾರರಿಂದಾಗಿ ಕಂಪನಿಗೆ ನಾಲ್ಕನೆ ತ್ರೈಮಾಸಿಕ ವರದಿಯಲ್ಲಿ $4.9ಶತಕೋಟಿ ನಷ್ಟ ವರದಿ ಮಾಡಿದನು. ಜುಲೈ 2007 ಮತ್ತು ಜುಲೈ 2008 ರ ನಡುವೆ ಒಂದು ವರ್ಷದ ಅಂತರದಲ್ಲಿ ಮೆರಿಲ್ ಲಿಂಚ್ $19.2 ಶತಕೋಟಿ ನಷ್ಟ ಅನುಭವಿಸಿತು; ಅಂದರೆ ದಿನವೊಂದಕ್ಕೆ ಸುಮಾರು $52 ದಶಲಕ್ಷ ನಷ್ಟ ಅನುಭವಿಸಿತು. ಕಂಪನಿಯ ಷೇರು (ಸ್ಟಾಕ್) ಮೌಲ್ಯವು ಕೂಡ ಈ ಅವಧಿಯಲ್ಲಿ ಗಣನೀಯವಾಗಿ ಇಳಿಮುಖವಾಯಿತು. ಎರಡು ವಾರಗಳ ನಂತರ, ಕಂಪನಿ ಅದರ ಮಾರ್ಟ್‌ಗೇಜ್ ಅಧಾರಿತ ಬಂಡವಾಳ ಹೂಡಿಕೆಯನ್ನು ಕಡಿಮೆ ಮಾಡುವ ಸಲುವಾಗಿ ಅದು ಕೆಲವು ಆಯ್ದ ಹೆಡ್ಜ ಫಂಡ್ ಮತ್ತು ಸೆಕ್ಯೂರಿಟಿಗಳನ್ನು ಮಾರುವುದಾಗಿ ತಿಳಿಸಿತು. ಟೆಮಾಸೆಕ್ ಹೋಲ್ಡಿಂಗ್ಸ್ ಈ ಫಂಡಗಳನ್ನು ಖರೀದಿಸಲು ಒಪ್ಪಿಕೊಂಡಿತು. ಇದರೊಂದಿಗೆ ಕಂಪನಿಯಲ್ಲಿ ಅದರ ಬಂಡವಾಳವು $3.4 ಶತಕೋಟಿಯಷ್ಟು ಹೆಚ್ಚಾಯಿತು. ನ್ಯೂಯಾರ್ಕ್ ಅಟರ್ನಿಜನರಲ್ ಆದ ಅಂಡ್ರೂ ಕೂಮೊ, ಮಾರ್ಟ್‌ಗೇಜ್ ಆಧರಿಸಿದ ಸೆಕ್ಯೂರಿಟಿಗಳ ಅಪಾಯಗಳ ಬಗ್ಗೆ ತಪ್ಪಾದ ಮಾಹಿತಿ ನೀಡಿದ ಅಪಾದನೆಯ ಮೇಲೆ ಮೆರಿಲ್ ಲಿಂಚ್ ವಿರುದ್ಧ ದಾವೆ ಹೂಡುವುದಾಗಿ ಬೆದರಿಕೆ ಹಾಕ್ಕಿದರು. ಇದಕ್ಕೆ ಒಂದು ವಾರ ಮೊದಲು, ಮೆರಲ್ ಲಿಂಚ್ ಆಕಷನ್-ರೇಟ್ ಡೆಟ್ ಮೂಲಕ $12 ಶತಕೋಟಿಯನ್ನು ಹಿಂಪಡೆಯುವುದಾಗಿ ತಿಳಿಸಿದ್ದ ಸಂಸ್ಥೆ ಈ ದಾವೆಯಿಂದಾಗಿ ಅವರಿಗೆ ಆಶ್ಚರ್ಯವಾಗಿದೆ ಎಂದು ತಿಳಿಸಿತು. ಮೂರು ದಿನಗಳ ನಂತರ,ಕಂಪನಿ ಸಾಲಕೊಡುವುದನ್ನು ಸ್ಥಗಿತಗೊಳಿಸುವುದಾಗಿ ತಿಳಿಸಿ, ಅದರ ಯುನೈಟೆಡ್ ಕಿಂಗ್ ಡಮ್ ನ ಅಧೀನ ಸಂಸ್ಥೆಯಿಂದಾಗಿ ಅದಕ್ಕೆ ಸುಮಾರು $30 ಶತಕೋಟಿ ನಷ್ಟಯುಂಟಾಗಿದೆ ಎಂದು ವರದಿ ಮಾಡಿತು. ಹೀಗೆ ಮಾಡಿದ್ದರ ಪರಿಣಾಮ ಅದಕ್ಕೆ ಆ ದೇಶದಲ್ಲಿ ಅದಕ್ಕೆ ತೆರಿಗೆ ವಿನಾಯಿತಿ ಸಿಕ್ಕಿತು. ಆಗಸ್ಟ್ 22, 2008 ರಂದು CEO (ಸಿ.ಇ.ಒ.) ಜಾನ್ ಥೆನ್, ಮಸಾಚುಯೆಟ್ಸ್ ಸೆಕ್ರೆಟರಿ ಆಫ್ ಸ್ಟೇಟ್ಯೊಂದಿಗೆ ಸಂಸ್ಥೆಯಲ್ಲಿ $100 ದಶಲಕ್ಷಕ್ಕೂ ಕಡಿಮೆ ಠೇವಣಿಯಿಟ್ಟಿರುವ ಗ್ರಾಹಕರಿಂದ ಎಲ್ಲಾ ಆಕಷನ್-ರೇಟ್ ಸೆಕ್ಯೂರಿಟಿಗಳನ್ನು ಹಿಂಪಡೆಯುವುದಾಗಿ ಒಪ್ಪಂದಕ್ಕೆ ಬಂದಿರುವುದಾಗಿ ತಿಳಿಸಿದನು. ಸೆಪ್ಟೆಂಬರ್ 5, 2008 ರಂದು, ಗೋಲ್ಡ್ ಮ್ಯಾನ್ ಸಾಚ್ಸ್ ಮೆರಿಲ್ ಲಿಂಚ್ ನ ಸ್ಟಾಕ್ ಅನ್ನು "ಕನ್ವಿಕ್ಷನ್ ಸೆಲ್" ಹಂತಕ್ಕೆ ಇಳಿಸಿ, ಕಂಪನಿ ಇನ್ನೂ ಹೆಚ್ಚಿನ ನಷ್ಟವನ್ನು ಅನುಭವಿಸುವುದಾಗಿ ಎಚ್ಚರಿಸಿತು. ಬ್ಲೂಮ್ ಬರ್ಗ್ ಸೆಪ್ಟೆಂಬರ್ 2008ರಲ್ಲಿ ಸಬ್ ಪ್ರೈಮ್ ಮಾರ್ಟ್‌ಗೇಜ್ ಬಿಕ್ಕಟಿನ ಸಂದರ್ಭದಲ್ಲಿ ಮೆರಿಲ್ ಲಿಂಚ್ ಮಾರ್ಟ್‌ಗೇಜ್ ಅಧಾರಿತ ಸೆಕ್ಯೂರಿಟಿಗಳಿಂದ $51.8 ಶತಕೋಟಿಯಷ್ಟು ನಷ್ಟ ಅನುಭವಿಸಿತು ಎಂದು ವರದಿ ಮಾಡಿದೆ.
CDO ವಿವಾದಗಳು
ಮೆರಿಲ್ ಲಿಂಚ್, ಬೇರೆ ಇತರ ಬ್ಯಾಂಕುಗಳ ಹಾಗೆ 2000ದ ಪ್ರಾರಂಭದಲ್ಲಿ ಮಾರ್ಟ್‌ಗೇಜ್ ಅಧಾರಿತ ಕೊಲ್ಲಾಟೆರಲೈಸಡ್ ಡೆಬ್ಟ್ ಆಬ್ಲಿಗೇಷನ್ (CDO) ಮಾರುಕಟ್ಟೆಗಳಲ್ಲಿ ಹೆಚ್ಚಾಗಿ ತೊಡಗಿಸಿಕೊಂಡಿತು. (ಸಾಲಕ್ಕೆ ಯಾವುದಾದರೂ ಆಸ್ತಿಯನ್ನು ಆಡ ಇಡುವುದು- ಮಾರ್ಟ್‌ಗೇಜ್; ಹೀಗೆ ಆಡ ಇಡಲಾದ ಆಸ್ತಿಯ ಮೌಲ್ಯದ ಮೇಲೆ ಸಾಲದ ಮೌಲ್ಯ ಮತ್ತು ಹಿಂಪಾವತಿಸುವ ಮೊತ್ತವನ್ನು ನಿಗದಿ ಮಾಡುಲಾಗುತ್ತದೆ)  ಕ್ರೆಡಿಟ್ ಮ್ಯಾಗಜೇನ್ ಎನ್ನುವ ಪತ್ರಿಕೆಯ ಲೇಖನದ ಪ್ರಕಾರ, 2003ರಲ್ಲಿ,ಕ್ರಿಸ್ಟೋಫರ್ ರಿಕಿಯಾರ್ಡಿ ತನ್ನ CDO ತಂಡ- ಕ್ರೆಡಿಟ್ ಸೂಸ್ ಫ್ರಸ್ಟ್ ಬೊಸ್ಟನ್, ಮೆರಿಲ್ ಗೆ ತಂದ ನಂತರ, ಮೆರಿಲ್ CDO ಮಾರುಕಟ್ಟೆಯ ನಾಯಕನಾಗಿ ಬೆಳೆಯತೊಡಗಿತು. 2005ರ ಡಿರೈವೇಟಿವ್ಸ್ ವೀಕ್ ಮಾಗಜೀನ್ ಎನ್ನುವ ವಾರಪತ್ರಿಕೆಯ ಹಿಂಪುಟದಲ್ಲಿ ಮೆರಲ್ ಒಂದು ಜಾಹೀರಾತ್ತನ್ನು ಕೊಟ್ಟಿತು. ಈ ಜಾಹೀರಾತಿನಲ್ಲಿ ಅದು ಅದರ ಗ್ಲೋಬಲ್ ಮಾರ್ಕೆಟ್ಸ್ ಅಂಡ್ ಇನ್ವೆಸ್ಟಿಂಗ್ ಗ್ರೂಪ್ ಪ್ರಪಂಚದಲ್ಲೆ "2004ರಲ್ಲಿ, ವಿಶ್ವದಲ್ಲಿಯೆ #1 CDOಗಳ ಅಂಡರೈಟರ್" ಎಂದು ಗ್ರಾಹಕರ ಮನವೋಲಿಸಿತು. ಬಿಸಿನೆಸ್ ವೀಕ್, ನಂತರ 2006 ಮತ್ತು 2007ರ ನಡುವೆ ಹೇಗೆ ಮೆರಿಲ್ 136 CDOಗಳಲ್ಲಿ $93,000,000,000 ಮೌಲ್ಯಕ್ಕೆ ಪ್ರಮುಖವಾದ ಅಂಡರೈಟರ್(ಲೀಡ್ ಅಂಡರೈಟರ್)ಯಾಯಿತು ಎಂದು ಬಣ್ಣಸಿತು. 2007ರ ವೇಳೆಗೆ ಈ CDOಗಳ ಮೌಲ್ಯ ಕುಸಿಯುತ್ತಿತ್ತು. ಆದರೂ, ಮೆರಿಲ್ ಇದನ್ನು ತನ್ನ ಬಳಿಯೇ ಇಟ್ಟುಕೊಂಡಿತು, ಹೀಗಾಗಿ ಕಂಪನಿಗೆ ಕೋಟ್ಯಾಂತರ ಡಾಲರಗಳ ನಷ್ಟ ಉಂಟಾಯಿತು. ಮೆರಿಲ್ 2008 ರ ಮಧ್ಯ ಭಾಗದಲ್ಲಿ ಒಂದು ಕಾಲದಲ್ಲಿ $30.6 ಶತಕೋಟಿ ಮೌಲ್ಯದ CDOಗಳ ಒಂದು ಭಾಗವನ್ನುಲೋನ್ ಸ್ಟಾರ್ ಫಂಡ್ಸ್ ಎನ್ನುವ ಸಂಸ್ಥೆಗೆ ಹಣದ ರೂಪದಲ್ಲಿ $1.7 ಶತಕೋಟಿ ಮತ್ತು ಸಾಲದ ಬಾಬ್ತಾಗಿ $5.1 ಶತಕೋಟಿಗೆ ಮಾರಾಟಮಾಡಿತ್ತು.
ಏಪ್ರಿಲ್ 2009ರಲ್ಲಿ, MBIA ಎನ್ನುವ ಬಾಂಡ್ ಇನ್‌ಷ್ಯುರೆನ್ಸ್ ಕಂಪನಿ ಮೆರಿಲ್ ಲಿಂಚ್ ಮೇಲೆ ವಂಚನೆ ಮತ್ತು ಐದು ಇತರ ಪ್ರಕರಣಗಳಲ್ಲಿ ಕಾನೂನನ್ನು ಉಲ್ಲಂಘಣೆ ಮಾಡಿದೆ ಎಂದು ದಾವೆ ಹೂಡಿತು. ಇವು ಕ್ರೆಡಿಟ್ ಡಿಫಾಲ್ಟ್ ಸ್ವಾಪ್ ಎನ್ನುವ "ಇನ್‌ಷ್ಯುರೆನ್ಸ್"ಗೆ ಒಪ್ಪಂದಗಳಿಗೆ ಸಂಬಂಧಪಟ್ಟ ಹಾಗಿದ್ದವು. ಇವುಗಳನ್ನು ಮೆರಿಲ್ MBIA ಯಿಂದ ತನ್ನ ನಾಲ್ಕು ಮಾರ್ಟ್‌ಗೇಜ್-ಆಧಾರಿತ ಕೊಲ್ಲಾಟೆರಲೈಸಡ್ ಡೆಬ್ಟ್ ಆಬ್ಲಿಗೇಷನ್ ಗಳ ಅಧಾರದ ಮೇಲೆ ಪಡೆದ್ದಿತ್ತು. ಇವುಗಳು: "ML-ಸೀರೀಸ್" CDOs, ಬ್ರೊಡೆರಿಕ್ CDO 2, ಹೈ ಬ್ರಿಡ್ಜ್ ABS CDO I, ಬ್ರೊಡೆರಿಕ್ CDO 3, ಮತ್ತು ನ್ಯೂಬರಿ ಸ್ಟ್ರೀಟ್ CDO. ಮೆರಿಲ್, MBIA ಗೆ ಈ CDOಗಳ ಮೌಲ್ಯದ ಬಗ್ಗೆ ತಪ್ಪಾದ ಮಾಹಿತಿಕೊಟ್ಟಿತು ಎಂದು MBIA ಅಪಾದನೆ ಮಾಡಿತು. ಮೆರಿಲ್ ಈ CDOಗಳ ಗೊಂದಲಮಯದ ಲಕ್ಷಣ (CDOಗಳ ಮೌಲ್ಯವು ದ್ವಿಗುಣ ಮತ್ತು ತ್ರಿಗುಣವಾಗುತ್ತದೆ) ಬಳಸಿಕೊಂಡು ಅವುಗಳ ಮೇಲೆ ಅಧಾರಿತವಾಗಿದ್ದ ಸೆಕ್ಯೂರಿಟಿಗಳಿಗೆ ಇದ್ದ ಸಮಸ್ಯೆಗಳನ್ನು ಮುಚ್ಚಿ ಹಾಕಿತು ಎಂದು ಅಪಾದಿಸಲಾಯಿತು. ಆದರೆ 2010 ರಲ್ಲಿ ನ್ಯಾಯಮೂರ್ತಿ ಬರ್ನಾರ್ಡ್ ಫ್ರೈಡ್, MBIAಗೆ ಮೆರಿಲ್ ಸಂಸ್ಥೆ CDOಗಳು AAA ಶ್ರೇಣಿಯ ಮೌಲ್ಯಕ್ಕೆ ಸರಿಹೊಂದುತ್ತದೆ ಎಂದು ಪ್ರಮಾಣಕರಣ ನೀಡಿ MBIAಯೊಂದಿಗೆ ಒಪ್ಪಂದ ಮಾಡಿಕೊಂಡಿತು, ಆದರೆ ವಾಸ್ತವದಲ್ಲಿ ಅದು ಹಾಗಿರಲಿಲ್ಲ, ಹೀಗಾಗಿ ಮೆರಿಲ್ ಒಪ್ಪಂದ ಭಂಗ ಮಾಡಿದೆ ಎನ್ನುವ MBIAಯ ಅಪಾದನೆ ಒಂದನ್ನು ಬಿಟ್ಟು, ಉಳಿದ ಎಲ್ಲಾ ಅಪಾದನೆಗಳನ್ನು ವಜಾ ಮಾಡಿದರು. CDOಗಳು ಮೌಲ್ಯ ಕಳೆದುಕೊಂಡಾಗ, MBIA ಮೆರಿಲ್ ಗೆ ಭಾರಿ ಪ್ರಮಾಣದ ಹಣವನ್ನು ತೆರಬೇಕಾದ ಕಾರಣ ಅದು ಮುಚ್ಚಿಹೋಯಿತು. ಮೆರಿಲ್, MBIAಯ ವಾದವನ್ನು ಅಲ್ಲಗೆಳೆಯುತ್ತದೆ.
ಇತ್ತೀಚಗೆ 2009ರಲ್ಲಿ, ರಾಬೊಬ್ಯಾಂಕ್ "ನಾರ್ಮ" ಎಂಬ ಹೆಸರಿನ CDO ವಿಚಾರವಾಗಿ ಮೆರಿಲ್ ವಿರುದ್ಧ ದಾವೆ ಹಾಕಿತು. ರಾಬೊಬ್ಯಾಂಕ್, ಮೆರಿಲ್ ಮೇಲಿನ ತನ್ನ ಅಪದಾನೆಯು ಅಬಾಕಸ್ CDOಗಳ ವಿಚಾರವಾಗಿ ಗೋಲ್ಡ್ ಮ್ಯಾನ್ ಸಾಚ್ಸ್ ವಿರುದ್ಧ SEC'ಯ ವಂಚನೆಯ ಅಪಾದನೆ ರೀತಿಯಲ್ಲಿಯೆ ಇದೆ ಎಂದು ಹೇಳಿತು. ರಾಬೊಬ್ಯಾಂಕ್ ಮಾಗ್ನೆಟಾರ್ ಕ್ಯಾಪಿಟಲ್ ಎನ್ನುವ ಹೆಡ್ಜ ಫಂಡ್, ನಾರ್ಮಗೆ ಒಳಪಡುವ ಆಸ್ತಿಗಳ ಬಗ್ಗೆ ನಿರ್ದಾರ ಮಾಡಿತ್ತು. ಆದರೆ ಮೆರಿಲ್ ಈ ವಿಷಯವನ್ನು ರಾಬೊಬ್ಯಾಂಕ್ ತಿಳಿಸಿರಲಿಲ್ಲ. ಬದಲಿಗೆ, ಅಸ್ತಿಗಳನ್ನು ಆಯ್ಕೆ ಮಾಡುತ್ತಿರುವುದು NIR ಗ್ರೂಪ್ ಎನ್ನುವ ಗುಂಪು ಎಂದು ಮೆರಿಲ್ ರಾಬೊಬ್ಯಾಂಕಿಗೆ ತಿಳಿಸಿತು ಎಂದು ರಾಬೊಬ್ಯಾಂಕ್ ಅಪಾದಿಸಿದೆ. CDOಗಳ ಮೌಲ್ಯ ಕುಸಿದಾಗ, ರಾಬೊಬ್ಯಾಂಕ್ ಮೆರಿಲ್‌ಗೆ ಭಾರಿ ಮೊತ್ತದ ಹಣವನ್ನು ಕೊಡಬೇಕಾಗಿ ಬಂತು. ರಾಬೊಬ್ಯಾಂಕ್‌ನ ಅಪಾದನೆಯನ್ನು ಮೆರಿಲ್ ತಿರಸ್ಕರಿಸುತ್ತದೆ, ಪ್ರತಿಯಾಗಿ ಅದರ ವಕ್ತಾರ "ಈ ಎರಡು ವಿಷಯಗಳಿಗೆ ಸಂಬಂಧವಿಲ್ಲ ಹಾಗು ಅವರ ವಾದದಲ್ಲಿ ಯಾವುದೇ ಹುರಳಿಲ್ಲ, ಅಷ್ಟೇ ಅಲ್ಲದೆ ರಾಬೊಬ್ಯಾಂಕ್ ಸುಮಾರು ಒಂದು ವರ್ಷ ಹಿಂದೆ ಹಾಕಿದ್ದ ದಾವೆಯಲ್ಲಿ ಈ ವಿಷಯಗಳ ಪ್ರಸ್ತಾಪವಿರಲಿಲ್ಲ" ಎಂದು ಹೇಳುತ್ತಾರೆ.
ಬ್ಯಾಂಕ್ ಆಫ್ ಅಮೇರಿಕಾಗೆ ಮಾರಾಟವಾದದ್ದು
ಕೊಲ್ಲಾಟರಲೈಜ್ಡ್ ಡೆಟ್ ಆಬ್ಲಿಗೇಶನ್ ಗಳ ರೂಪದಲ್ಲಿದ್ದ ಅದರ ಭಾರಿ ಮತ್ತು ಅನ್‌ಹೆಡ್ಜಡ್ ಮಾರ್ಟ್‌ಗೇಜ್ ಪೊರ್ಟಪೋಲಿಯೊಗಳ ಮೌಲ್ಯ, ಕುಸಿತವಾದ ಕಾರಣ ಭಾರಿ ಪ್ರಮಾಣದ ನಷ್ಟಯುಂಟಾಯಿತು ಎಂದು ಹೇಳಲಾಗುತ್ತಿದೆ. ಮೆರಿಲ್ ಲಿಂಚ್ ನ ಸಾಲ ಪಾವತಿ ಮಾಡುವ ಶಕ್ತಿ ಮತ್ತು ಅಲ್ಪಾವಧಿ ಕಾಲದ ಸಾಲವನ್ನು ರಿಫೈನ್ಯಾನ್ಸ್ ಮಾಡುವ ಶಕ್ತಿಯ ಬಗ್ಗೆ ಮೆರಿಲ್‌ನ ಪಾಲುದಾರರು ನಂಬಿಕೆ ಕಳೆದುಕೊಂಡ ಕಾರಣ ಮೆರಿಲ್ ಸಂಸ್ಥೆಯನ್ನು ಮಾರಟ ಮಾಡಲೇಬೇಕಾಗಿ ಬಂತು. ಬ್ಯಾಂಕ್ ಅಫ್ ಅಮೇರಿಕಾ ಸೆಪ್ಟೆಂಬರ್, 14, 2008 ರಂದು ಅದು ಮೆರಿಲ್ ಲಿಂಚ್ ಅನ್ನು $38.25 ಶತಕೋಟಿ ಕೊಟ್ಟು ಖರೀದಿಸಲು ಮಾತುಕತೆ ನಡೆಸುತ್ತಿರುವುದಾಗಿ ತಿಳಿಸಿತು. ದಿ ವಾಲ್ ಸ್ಟ್ರೀಟ್ ಜರ್ನಲ್ ಎನ್ನುವ ಪತ್ರಿಕೆ ನಂತರ ಅದೇ ದಿನ ಮೆರಿಲ್ ಲಿಂಚ್‌ನ ಪ್ರತಿ ಸಮಾನ್ಯ ಷೇರಿಗೆ (ಕಾಮನ್ ಷೇರಿಗೆ),  ಬ್ಯಾಂಕ್ ಆಫ್ ಅಮೇರಿಕಾದ 0.8595 ಸಮಾನ್ಯ ಷೇರಿನಂತೆ, ಅಂದರೆ ಪ್ರತಿ ಷೇರಿಗೆ ಸುಮಾರು $29ರಂತೆ ಅಥವಾ ಸುಮಾರು US$ 50ಶತಕೋಟಿಗೆ ಮಾರಾಟವಾಯಿತು ಎಂದು ವರದಿ ಮಾಡಿತು. ಈ ಬೆಲೆ ಸೆಪ್ಟೆಂಬರ್ 12 ರ ಅಂತಿಮ ಮೌಲಕ್ಕಿಂತ 70.1% ರಷ್ಟು ಜಾಸ್ತಿಯಾಗಿದೆ, ಅಂದರೆ ಇದು ಮೆರಿಲ್‌ನ ಷೇರಿನ ಮುಖಬೆಲೆಯಾಗಿದ್ದ$21 ಗಿಂತ 38% ಪಟ್ಟು ಅಧಿಕವಾಗಿದೆ. ಆದರೆ, ಇದು, ಇದರ ಸೆಪ್ಟೆಂಬರ್ 2007ರ ಬೆಲೆಗಿಂತ 61% ಕಡಿಮೆಯಾಗಿದೆ. ಬ್ಯಾಂಕ್ ಆಫ್ ಅಮೇರಿಕಾದ CEO(ಸಿ.ಇ.ಒ) ಕೆನೆತ್ ಲೆವಿಸ್, ಕಾಂಗ್ರೆಸ್‌ಗೆ ನೀಡಿರುವ ಹೇಳಿಕೆ ಹಾಗು ಹೌಸ್ ಒವರ್ಸೈಟ್ ಕಮಿಟಿ ಬಿಡುಗಡೆಮಾಡಿರುವ ಅಂತರಿಕ ಇ-ಮೇಲುಗಳು(ಸಂಸ್ಥೆಯ ಅಂತರಿಕ ಪತ್ರವ್ಯವಹಾರ), ಮೆರಿಲ್ ಲಿಂಚ್ ಅನ್ನು ಬ್ಯಾಂಕ್ ಆಫ್ ಅಮೇರಿಕಾ ಪಡೆಯದೆ ಹೋದರೆ, ಅದರ ಆಡಳಿತ ಮಂಡಲಿ ಮತ್ತು ಬೋರ್ಡ್‌ನ್ನು ವಜಾ ಮಾಡುವುದಾಗಿ, ಹಾಗು ಬ್ಯಾಂಕಿಗೆ ಫೆಡರೆಲ್ ರೆಗ್ಯೂಲೇಟರ್ಸ್‌ಗಳ ಜೊತೆಯಲ್ಲಿ ಇರುವ ಸಂಬಂಧದ ಮೇಲೆ ಕೂಡ ಪರಿಣಾಮ ಬೀರುತ್ತದೆ ಎಂದು ಹೆದರಿಸಲಾಯಿತು, ಎಂದು ಬಹಿರಂಗಪಡಿಸಿವೆ.
ಆರೇಂಜ್ ಕೌಂಟಿಯೊಂದಿಗೆ ಇತ್ಯರ್ಥ
ಮೆರಿಲ್ ಲಿಂಚ್ ಕ್ಯಾಲಿಪೋರ್ನಿಯಾದ ಆರೇಂಜ್ ಕೌಂಟಿಯ ಮಾಜಿ ಖಜಾಂಜಿ (ಟ್ರೆಷರರ್)ರಾಬರ್ಟ್ ಸಿಟ್ರಾನ್ ಗೆ ಸೂಕ್ತವಾಗಿರದ ಮತ್ತು ಅಪಾಯಕರವಾದ ವಿನಿಯೋಜನೆಗಳನ್ನು (ರಿಸ್ಕಿ ಇನ್ವೆಸ್ಟಮೆಂಟ್)ಗಳನ್ನು ಮಾರಿತು ಎಂಬ ಅಪಾದನೆಯಿಂದ ತಪ್ಪಿಸಿಕೊಳ್ಳಲು, ಆರೇಂಜ್ ಕೌಂಟಿಗೆ $400 ದಶಲಕ್ಷ ಕೊಟ್ಟಿತು. ಸಿಟ್ರಾನ್ $1.69 ಶತಕೋಟಿ ನಷ್ಟ ಅನುಭವಿಸಿದನು, ಇದರ ಪರಿಣಾಮ ಕೌಂಟಿಯು ಡಿಸೆಂಬರ್ 1994ರಲ್ಲಿ ದಿವಾಳಿಯಾಗಿರುವುದಾಗಿ ಘೋಷಿಸಬೇಕಾಯಿತು. ಕೌಂಟಿ ಬಹಳಷ್ಟು ಸೆಕ್ಯೂರಿಟಿ ಕಂಪನಿಗಳನ್ನು, ಸಲಹೆಗಾರರನ್ನು ಮತ್ತು ಹಣಕಾಸಿನ ತಜ್ಞರ (ಅಕೌಂಟಂಟ್) ಮೇಲೆ ದಾವೆ ಹೂಡಿತು. ಆದರೆ, ಮೆರಿಲ್ ತನ್ನಿಂದ ನಷ್ಟಯುಂಟಾಯಿತು ಎಂದು ಒಪ್ಪಿಕೊಳ್ಳದೆ, ಜೂನ್ 1998ರಲ್ಲಿ ಇತ್ಯರ್ಥ ಮಾಡಿಕೊಂಡಿತು. ಕೌಂಟಿ ಈ ನಡೆಯಿಂದಾಗಿ ಒಟ್ಟು ಸುಮಾರು $600 ದಶಲಕ್ಷವನ್ನು (ಮೆರಿಲ್ ನ $400 ದಶಲಕ್ಷ ಒಳಗೊಂಡಂತೆ) ಹಿಂದಕ್ಕೆ ಗಳಿಸಿತು.
ಅನಾಲಿಸ್ಟ್ ರಿಸೆರ್ಚ್ ಸೆಟ್ಲಮೆಂಟ್ (ಸಂಶೋಧನಾತ್ಮಕ ವಿಶ್ಲೇಷಣಾ ಇತ್ಯರ್ಥ)
ಮೆರಿಲ್ ಲಿಂಚ್ ನಲ್ಲಿದ ಪ್ರಖ್ಯಾತ ವಿಶ್ಲೇಷಣೆಕಾರ ಹೆನ್ರಿ ಬ್ಲಾಡ್‌ಗೆಟ್, ಕಂಪನಿ ಇ-ಮೇಲುಗಳಲ್ಲಿ ಷೇರುಗಳ ಬೆಲೆಯನ್ನು ಅಂದಾಜು ಮಾಡುತ್ತಿದ್ದ. ಇದು ಮೆರಿಲ್ ಈ ಷೇರುಗಳ ಬಗ್ಗೆ ಸಾರ್ವಜನಿಕವಾಗಿ ಪ್ರಕಟ ಮಾಡುತ್ತಿದ್ದ ಅಂದಾಜು ಬೆಲೆಗಳೊಂದಿಗೆ ತಾಳೆಯಾಗುತ್ತಿರಲಿಲ್ಲ. U.S. (ಯು.ಎಸ್.) ಸೆಕ್ಯೂರಿಟಿಸ್ ಅಂಡ್ ಎಕ್ಸಚೇಂಜ್ ಕಮೀಷನ್ ಇವನ ವಿರುದ್ಧ 2003ರಲ್ಲಿ ಸಿವಿಲ್ ಸೆಕ್ಯೂರಿಟಿ ಫ್ರಾಡ್ (ವಂಚನೆ) ಮಾಡಿದ್ದಾನೆಂದು ಆರೋಪ ಸಲ್ಲಿಸಿತು. ಆದರೆ, ಬ್ಲಾಡ್‌ಗೆಟ್ ಆತನ ವಿರುದ್ಧ ಮಾಡಿದ ಅಪಾದನೆಗಳನ್ನು ಸರಿ ಅಥವಾ ತಪ್ಪು ಎಂದು ಹೇಳದೆ, ಇತ್ಯರ್ಥ ಮಾಡಿಕೊಂಡ. ಈತನನ್ನು ಸೆಕ್ಯೂರಿಟಿ ಉದ್ಯಮದಿಂದ ಜೀವನಪರ್ಯಂತ ನಿಷೇಧಿಸಲಾಗಿದೆ. ಆತ ದಂಡದ ರೊಪದಲ್ಲಿ $2 ದಶಲಕ್ಷ ಮತ್ತು ಅನ್ಯಾಯವಾಗಿ ಸಂಪಾದನೆ ಮಾಡಿದ ಸಂಪತ್ತು ಎಂದು ಅಂದಾಜು ಮಾಡಲಾದ ಸುಮಾರು $2 ದಶಲಕ್ಷವನ್ನು ಕೊಟ್ಟನ್ನು.
ಆಗ CEO(ಸಿ.ಇ.ಒ.)ಆಗಿದ್ದ, ಡೇವಿಡ್ ಕೊಮನಸ್ಕಿ, ಕಂಪನಿ ಸಂಶೋಧನೆಗಳ(ಸಮೀಕ್ಷೆ) ಬಗ್ಗೆ ಸ್ಥಾಪಿಸಿದ್ದ ಮಾನದಂಡವನ್ನು ತಲುಪಲು ವಿಫಲವಾದ ಕಾರಣ "ನಾನು ನಮ್ಮ ಗ್ರಾಹಕರು, ಷೇರುದಾರರು ಮತ್ತು ನಮ್ಮ ಸಂಸ್ಥೆಯ ನೌಕರರಿಗೆ ಸಾರ್ವಜನಿಕವಾಗಿ ಕ್ಷೆಮೆ ಕೇಳಬಯಸುತ್ತೇನೆ..." , ಎಂದು ಹೇಳಿದನು.
ಎನ್ರಾನ್/ಮೆರಿಲ್ ಲಿಂಚ್ ನೈಜಿರಿಯಾದ ಬಾರ್ಜ್
ಎನ್ರಾನ್ ವಂಚನೆ ಪ್ರಕರಣದ ತನಿಖೆಗೆ ಸಂಭಂದಿಸಿದ ಹಾಗೆ 2004ರಲ್ಲಿ ಮೆರಿಲ್ ಅಧಿಕಾರಗಳ ವಿರುದ್ಧ ಸರಕಾರ 2004ರಲ್ಲಿ ದಾವೆ ಹೂಡಿತು. ಈ ಪ್ರಕರಣದಲ್ಲಿ, ಎನ್ರಾನ್ ವಿದ್ಯುತ್ ಕಂಪನಿಗೆ ಹಣಕಾಸಿನ ಅವ್ಯವಹಾರ ನಡೆಸಲು ಸಹಾಯ ಮಾಡಿದ್ದಾರೆಂಬ ಅಪಾದನೆ ಮೇರೆಗೆ ಸರಕಾರ ಕ್ರಿಮಿನಲ್ ದಾವೆಯನ್ನು ಬ್ಯಾಂಕ್ ಅಥವಾ ಸೆಕ್ಯೂರಿಟಿ ಸಂಸ್ಥೆಯ ಆಧಿಕಾರಿಗಳ ವಿರುದ್ಧ ಹಾಕಿದ್ದು ಇದೇ ಮೊದಲು. ಈ ಕೇಸು(ಪ್ರಕರಣ) ಮೆರಲ್ ಮತ್ತು ಎನ್ರಾನ್ ನಡುವೆ 1999ರಲ್ಲಿ ನೈಜೀರಿಯಾದ ತೀರದಲ್ಲಿರುವ ಕೆಲವು ವಿದ್ಯುತ್ ಉತ್ಪಾದಕ ಘಟಕಗಳ (ಪವರ್ ಬಾರ್ಜ್: ದೊಡ್ಡ ಹಡಗಿನ ಮೇಲೆ ಅಲವಡಿಸಲಾಗುವ ವಿದ್ಯುತ್ ಘಟಕ, ಇದನ್ನು ತೇಲಾಡುವ ವಿದ್ಯುತ್ ಘಟಕ ಎಂದು ಕೂಡ ಕರೆಯುತ್ತಾರೆ) ಮಾರಟದ ವ್ಯವಹಾರದ ಕುರಿತಂತೆಯಿದೆ. ಈ ಅಪಾದನೆಯು 1999ರಲ್ಲಿ ನೈಜೀರಿಯಾದ ವಿದ್ಯುತ್ ಉತ್ಪಾದಕ ಘಟಕವನ್ನು, ಎನ್ರಾನ್‌ಗೆ ಅಧೀನವಾಗಿದ್ದ ಸಂಸ್ಥೆಯೊಂದು ಮೆರಿಲ್ ಲಿಂಚ್‌ಗೆ ಮಾರಾಟಮಾಡಿದ್ದು ಕೇವಲ ಕೃತ್ರಿಮ ಎಂದು ಅಪಾದಿಸಿತು (ಮಾರಟ ಮಾಡಿದ ಹಾಗೆ ತೋರಿಸುದರು). ಹೀಗೆ ಮಾಡಿದ್ದರ ಫಲವಾಗಿ, ಎನ್ರಾನ್‌ಗೆ ತೆರಿಗೆಗೂ ಮುನ್ನದ ಲಾಭವಾಗಿ ಸುಮಾರು $12 ದಶಲಕ್ಷ ಹಣವನ್ನು ಸಂಪಾದಿಸಿತು(ಆನ್ಯಾಯದಿಂದ). ಆದರೆ, ವಾಸ್ತವದಲ್ಲಿ ಅಲ್ಲಿ ನಿಜವಾದ ಮಾರಾಟ ಅಥವಾ ನಿಜವಾದ ಲಾಭ ಎರಡೂ ನಡೆದಿರಲಿಲ್ಲ.
ಮೆರಿಲ್ ನ ಉನ್ನತ ಹುದ್ದೆಯಲ್ಲಿದ ನಾಲ್ಕು ಮಾಜಿ ಅಧಿಕಾರಿಗಳು ಮತ್ತು ಎನ್ರಾನ್ ನಲ್ಲಿ ಮಧ್ಯಮ ಶ್ರೇಣಿಯ ಹುದ್ದೆಯಲ್ಲಿದ್ದ ಎರಡು ಮಾಜಿ ಅಧಿಕಾರಿಗಳ ವಿರುದ್ಧ ಮೋಸ ಹಾಗು ವಂಚನೆಯ ಅರೋಪವನ್ನು ಹೊರಿಸಲಾಯಿತು. ಈ ಪ್ರಕರಣದಲ್ಲಿ ಕೂಡ ಮೆರಿಲ್ ಇತ್ಯರ್ಥ ಮಾಡಿಕೊಳ್ಳಲು ಮುಂದೆ ಬಂತು. ಅದರ ಪ್ರಕಾರ ಬ್ಯಾಂಕರ್‌ಗಳನ್ನು ವಜಾಮಾಡಿ ಹಾಗು ತನ್ನ ವ್ಯವಸ್ಥಿತ-ಹಣಕಾಸಿನ ವ್ಯವಹಾರಗಳನ್ನು ಇನ್ನು ಮುಂದೆ ಹೊರಗಡೆಯವರು ಪರೀಕ್ಷೆ ಮಾಡಲು ಅನುಮತಿ ನೀಡುಲು ಒಪ್ಪಿಕೊಂಡಿತು. U.S (ಯು.ಎಸ್.) ಸೆಕ್ಯೂರಿಟಿಸ್ ಅಂಡ್ ಎಕ್ಸಚೇಂಚ್ ಕಮೀಷನ್, ಮೆರಿಲ್ ವಿರುದ್ಧ ವಂಚನೆಯ ಸಿವಿಲ್ ಅಪಾದನೆ ಮಾಡಿದಾಗ, ಈ ಪ ಪ್ರಕರಣದಲ್ಲಿ ಮೆರಿಲ್ ತಾನು ತಪ್ಪು ಮಾಡಿರುವುದಾಗಿ ಒಪ್ಪಿಕೊಳ್ಳದೆ ಅಥವಾ ಅದನ್ನು ನಿರಾಕರಿಸದೆ, ಇತ್ಯರ್ಥ ಮಾಡಿಕೊಂಡಿತು.
ತಾರತಮ್ಯದ ದೂರುಗಳು
U.S. ಈಕ್ವಲ್ ಎಂಪ್ಲಾಯ್ಮೆಂಟ್ ಆಪರ್ಟ್ಯೂನಿಟಿ ಕಮೀಷನ್ (EEOC)(ಉದ್ಯೋಗ ಗಳಿಸಲು ಎಲ್ಲರಿಗೂ ಸಮಾನ ಅವಕಾಶ ನೀಡಲಾಗುತ್ತದೆಯೆ ಎಂದು ಗಮನಿಸುವ ಸಮಿತಿ)ಜೂನ್ 26, 2007ರಂದು ಮೆರಿಲ್ ಲಿಂಚ್ ವಿರುದ್ಧ ದಾವೆಯೊಂದನ್ನು ಹೂಡಿತು. ಈ ದಾವೆಯಲ್ಲಿ ಅದು ಡಾ||. ಮಾಜಿದ್ ಬೊರುಮಾಂಡ್, ಅವನು ಇರಾನ್ ದೇಶಕ್ಕೆ ಮತ್ತು ಇಸ್ಲಾಂ ಧರ್ಮಕ್ಕೆ ಸೇರಿದವ ಎನ್ನುವ ಕಾರಣದಿಂದ, ಸಂಸ್ಥೆ ಅವನ ಹಕ್ಕುಗಳ ಬಗ್ಗೆ ಸ್ವಲ್ಪವೂ ಗೌರವ ಕೊಡದೆ ಅವನ ವಿರುದ್ಧ ಭೇದಭಾವ ತೋರಿತು ಎಂದು ಅಪಾದಿಸಲಾಯಿತು. EEOC ತನ್ನ ದಾವೆಯಲ್ಲಿ ಸಂಸ್ಥೆಯ ಅಧಿಕಾರಿಗಳು, ಈ ದುಷಕೃತ್ಯವನ್ನು ಉದ್ದೇಶ ಪೂರ್ವಕವಾಗಿ ಹಾಗು ದುರುದ್ದೇಶದಿಂದಲೆ ಎಸೆಗಿದ್ದಾರೆ ಎನ್ನುತ್ತದೆ. ಮೆರಿಲ್, ಇರಾನ್ ಮೂಲದ ಮತ್ತೊಬ್ಬ ನೌಕರನ ವಿಷಯದಲ್ಲಿ ಭೇದಭಾವ ಮಾಡಿದೆ ಎನ್ನಲಾದ ಇನ್ನೊಂದು ಪ್ರಕರಣದಲ್ಲಿ,ಜೂಲೈ 20,2007ರಂದು NASD ಎನ್ನುವ ನಾಯಧೀಕರಣ ಪೀಠ, ಮೆರಿಲ್ ಲಿಂಚ್‌ಗೆ ಫಾರಿಬೊರ್ಸ್ ಸೋಜಾಜಿ ಎನ್ನುವ ಇರಾನಿ ಮೂಲದ ನೌಕರನನ್ನು ಅವನು ಫಾರ್ಸಿಯ ಜನಾಂಗಕ್ಕೆ ಸೇರಿದವನು ಎನ್ನುವ ಕಾರಣಕ್ಕೆ ವಜಾ ಮಾಡಿದ್ದರಿಂದ ಅವನಿಗೆ ಪರಿಹಾರವಾಗಿ $1.6 ದಶಲಕ್ಷ ಕೊಡುವಂತೆ ಆಜ್ಞೆಮಾಡಿತು. ಮೆರಿಲ್ ಲಿಂಚ್‌ನ ನಡೆವಳಿಕೆಗಳು ನ್ಯಾಷಿನಲ್ ಇರಾನಿಯನ್-ಅಮೇರಿಕನ್ ಕೌನ್ಸಿಲ್ ಮತ್ತು ಅಮೇರಿಕನ್-ಅರಬ್ ಅಂಟಿ-ಡಿಸ್ಕ್ರಿಮಿನೇಷನ್ ಕಮಿಟಿ ಎನ್ನುವ ಎರಡು ಸಮಿತಿಗಳ ಕೆಂಗಣ್ಣಿಗೆ ಕಾರಣವಾಯಿತು.
ಡೈವರ್ಸಿಟಿ ಇಂಕ್ (Diversity Inc.) ಎನ್ನುವ ನಿಯತಕಾಲಿಕೆ (ಮ್ಯಾಗಜೀನ್), ಜೂನ್ 2008ರ ಅದರ ಸಂಚಿಕೆಯಲ್ಲಿ ಪ್ರಕಟಿಸಿದ ಸಮೀಕ್ಷೆಯ ಪ್ರಕಾರ ಸಲಿಂಗಕಾಮಿಗಳು ಮತ್ತು ಉಭಯಲಿಂಗ ನೌಕಕರಿರಿಗೆ ಮೆರಿಲ್ ಸಂಸ್ಥೆಯು ಮೊದಲ ಹತ್ತು ಸ್ಥಾನಗಳ ಪೈಕಿ ಇರುವ ಕಂಪನಿಗಳಲ್ಲಿ ಮೆರಿಲ್ ಕೂಡ ಒಂದು ತಿಳಿಸಿತು. ಅಷ್ಟೇ ಅಲ್ಲದೆ, ಎಲ್ಲಾ ಅಂಶಗಳನ್ನು ಸಮಗ್ರವಾಗಿ ಗಮನಿಸಿದಾಗ, ಮೆರಿಲ್ US(ಯುಎಸ್)ನಲ್ಲಿ #7ರ ಸ್ಥಾನ ಪಡೆಯಿತು. ಇದಕ್ಕೂ ಮೊದಲು 2007ರಲ್ಲಿ, ಮೆರಿಲ್ ಲಿಂಚ್ ಅನ್ನು ವಿಕಲಾಂಗರಿಗಾಗಿ U.S(ಯು.ಎಸ್)ನ #2ರ ಶ್ರೇಷ್ಟ ಕಂಪನಿಯ ಸ್ಥಾನವನ್ನು ಪಡೆದಿದೆ ಎಂದು ಡೈವರ್ಸಿಟಿ ಮಾಗಜೀನ್ ಸಮೀಕ್ಷೆ ತಿಳಿಸಿತ್ತು. ಜೂನ್ 5, 2008ರಂತೆ, ಮೆರಿಲ್ ಲಿಂಚ್ ಬೇರೆಬೇರೆ ಹಿನ್ನಲೆಗಳಿಂದ ಬಂದ ನೌಕರರ ಸಹಾಯಕ್ಕಾಗಿ ಮತ್ತು ಅವರಿಗೆ ಹೆಚ್ಚಿನ ಅವಕಾಶ ಕಲ್ಪಿಸಿಕೊಡುವ ಕಾರಣಕ್ಕೆ ವೆಸ್ಟ್ ಏಷಿಯನ್, ಮಿಡಲ್ ಈಸ್ಟರ್ನ್ ಅಂಡ್ ನಾರ್ತ್ ಅಮೇರಿಕನ್ (WAMENA)ಎನ್ನುವ ವೃತ್ತಿ ನಿರತರ ಜಾಲವೊಂದನ್ನು ಸ್ಥಾಪಿಸಿದೆ. ಮೇ 2008 ರಲ್ಲಿ, ಮೆರಿಲ್ ಲಿಂಚ್ ಅನ್ನು "ಡೈವರ್ಸಿಟಿ ಎಡ್ಜ್ ಮ್ಯಾಗಜೀನ್" ಎನ್ನುವ ಪತ್ರಿಕೆ ನಡೆಸಿದ ಸಮೀಕ್ಷೆ, ಮೆರಿಲ್ ಲಿಂಚ್ ಅನ್ನು "ವೈವಿದ್ಯಮಯ ಕಾಲೇಜುಗಳ ಪದವೀಧರರ" #1 ಕಂಪನಿಯೆಂದು ಆಯ್ಕೆ ಮಾಡಿದೆ. ಇದಕ್ಕೂ ಮುಂಚೆ ಈ ಸ್ಥಾನವನ್ನು Microsoft (ಮೈಕ್ರೋಸಾಪ್ಟ್) ಪಡೆದಿತ್ತು.
ಮೆರಿಲ್ ಲಿಂಚ್ ವಿರುದ್ದ ಸಲಿಂಗಕಾಮಿ(ಗೇ) ನೌಕರನೊಬ್ಬ ಹೂಡಿದ್ದ ದಾವೆಯಲ್ಲಿ ಮೆರಿಲ್ ವಿರುದ್ಧವಾಗಿ ಆಗಸ್ಟ್ 13,2008 ರಂದು ನ್ಯೂಜೆರ್ಸಿ ಅಪೀಲ್ಸ್ ಕೋರ್ಟ್ ತೀರ್ಪು ನೀಡಿತು.
ಮಾರ್ಕೆಟ್ ಟೈಮಿಂಗ್ ಸೆಟಲ್‌ಮೆಂಟ್ (ಮಾರುಕಟ್ಟೆ ಕಾಲಾವಕಾಶದ ಇತ್ಯರ್ಥ)
ಮೆರಿಲ್ ಲಿಂಚ್ ಅದರ ಫೋರ್ಟ್ ಲೀ,ನ್ಯೂಜರ್ಸಿ ಕಚೇರಿಯಲ್ಲಿ ನಡೆದ ಅಸಮಂಜಸ ನಡೆವಳಿಕೆಗಳ ವಿರುದ್ಧ ಹೂಡಲಾದ ಸಿವಿಲ್ ದಾವೆ ಇತ್ಯರ್ಥ ಮಾಡಿಕೊಳ್ಳಲು ಮೆರಿಲ್ 2002ರಲ್ಲಿ 10 ದಶಲಕ್ಷ ದಂಡ ತೆತ್ತಿತು. ಮೂರು ಹಣಕಾಸಿನ ತಜ್ಞರು (ನಾಲ್ಕನೆ ಸದಸ್ಯ ಸ್ವಲ್ಪ ಮಟ್ಟಿಗೆ ಪಾತ್ರವಹಿಸಿದ್ದ), ಮಿಲ್ಲೆನಿಯಂ ಪಾರ್ಟನರ್ಸ್ ಎನ್ನುವ ಗ್ರಾಹಕರಿಗಾಗಿ 40 ಮಾರ್ಪಡಸಿಬಹುದಾದ ವರ್ಷಾಶನಗಳ (ವಾರ್ಷಿಕ ಅನುದಾನ)ಸುಮಾರು 521 ಮ್ಯೂಚುಯಲ್ ಫಂಡ್, ಮತ್ತು 63 ಮ್ಯೂಚುಯಲ್ ಫಂಡ್‌ಗಳ ಉಪವಿಭಾಗಗಳಲ್ಲಿ 12,457 ಟ್ರೇಡ್‌ಗಳನ್ನು ಪ್ಲೇಸ್ ಮಾಡಿದರು. ಈ ಫಂಡ್‌ಗಳು ಮತ್ತು ಫಂಡ್‌ಗಳ ಉಪ-ವಿಭಾಗಳ ಅರ್ಧದಷ್ಟರಲ್ಲಿ ಮಿಲ್ಲೆನಿಯಂ ಲಾಭಗಳಿಸಿತು. ಈ ರೀತಿ ಲಾಭದಾಯಕ ಫಂಡ್‌ಗಳಿಂದ ಮಿಲ್ಲೆನಿಯಂ ಸುಮಾರು $60 ದಶಲಕ್ಷ ಗಳಿಸಿತು. ಮೆರಿಲ್ ಲಿಂಚ್ ತನ್ನ ಹಣಕಾಸಿನ ತಜ್ಞರನ್ನು ನಿಯಂತ್ರಣ ಮಾಡಲು ವಿಫಲವಾಯಿತು. ಹೀಗಾಗಿ ಇವರು ಮಾಡಿದ ನಿರ್ಣಯಗಳು ಮ್ಯೂಚುಯಲ್ ಫಂಡ್‌ಗಳಿಂದ ಅಲ್ಪಾವಧಿ ಲಾಭ ಸೈಫನ್ ಮಾಡಿದ ಕಾರಣ (ಬೇರೆ ಕಡೆಗೆ ವರ್ಗಾಯಿಸುವುದು) ದೀರ್ಘಾವದಿ ಬಂಡವಾಳದಾರನಿಗೆ (ಇನ್ವೆಸ್ಟರ್)ನಷ್ಟವಾಯಿತು.
2008ರಲ್ಲಿ ಹೆಚ್ಚುವರಿ ಲಾಭಾಂಶ(ಬೋನಸ್) ನೀಡಿಕೆ
ಮೆರಿಲ್ ಲಿಂಚ್ ಲಾಭಾಂಶವನ್ನು ನೀಡುವ ಸಲುವಾಗಿ ಕೋಟ್ಯಾಂತರ ಹಣವನ್ನು ಮೀಸಲಿಟ್ಟಿತು.ಲಾಭಂಶದ ಘೋಷಣೆಯು ಸಮಯವನ್ನು ವಿಶೇಷ(ಸ್ಪೆಷಲ್ ಟೈಮಿಂಗ್) ಎಂದು ಅರ್ಥೈಸಲಾಗಿದೆ. ಹೀಗೆ ನೀಡಿದ ಲಾಭಾಂಶದ ಮೊತ್ತ $3.6 ಶತಕೋಟಿ, ಸರಕಾರ(ಫೆಡ್ಸ್)TARP ಬೇಲ್ ಔಟ್ ಕಾರ್ಯಕ್ರಮದ ಅಡಿಯಲ್ಲಿ ಈ ಕಂಪನಿಯನ್ನು ಕಾಪಾಡುವ ಸಲುವಾಗಿ ನೀಡದ್ದ ಹಣದ ಮೂರನೇ ಒಂದು ಭಾಗದಷ್ಟಿತ್ತು. ಇಷ್ಟೇ ಅಲ್ಲದೆ, ಮೆರಿಲ್ ಲಿಂಚ್ ನೌಕರರಿಗೆ ಲಾಭಂಶವನ್ನು ಘೋಷಸಿದ ಸಮಯ ಬಹಳಷ್ಟು ಅಮೇರಿಕನ್ನರಿಗೆ ಕೋಪತರಿಸಿತು, ಏಕೆಂದರೆ ಇದನ್ನು, ಈ ಸಂಸ್ಥೆಯನ್ನು ಇನ್ನೇನು ಬ್ಯಾಂಕ್ ಆಫ್ ಆಮೇರಿಕಾ ಖರೀದಿಸುತ್ತದೆ ಎನ್ನುವಾಗ ನಿರ್ಧರಿಸಲಾಯಿತು. ಮೆರಿಲ್ ಲಿಂಚ್ ಅನ್ನು BOA(ಬಿಒಎ) ಕಾಪಾಡದೆ ಹೋಗಿದ್ದರೆ, ಮೆರಿಲ್ ಮುಳುಗಿ ಹೋಗಿರುತ್ತಿತ್ತು ಎನ್ನುವುದು ಈಗ ನಿರ್ವಿವಾದದ ಸಂಗತಿಯಾಗಿದೆ. 2008ರಲ್ಲಿ ಮೆರಿಲ್ ಕೋಟ್ಯಾಂತರ ಹಣವನ್ನು ನಷ್ಟಮಾಡಿಕೊಂಡರೂ ಕೂಡ, 3.6 ಶತಕೋಟಿಯನ್ನು ಲಾಭಾಂಶವಾಗಿ(ಬೋನಸ್ಸ್) ನೀಡಿತು.
ಮೆರಿಲ್ ನ ಲಾಭಾಂಶವನ್ನು ಅದರ ಪರಿಹಾರವನ್ನು ನಿಗದಿಮಾಡುವ ಸಮಿತಿ (ಮೆರಿಲ್ ಕಾಂಪೆನ್ಸೇಷನ್ ಕಮಿಟಿ), BOA ಷೇರುದಾರರು ಮೆರಿಲ್ ನೊಂದಿಗೆ ವಿಲೀನವಾಗುವದಕ್ಕೆ ಒಪ್ಪಿಕೊಂಡ ನಂತರ ಆದರೆ ನಾಲ್ಕನೇ ತ್ರೈಮಾಸಿಕ ವರದಿ ಪ್ರಕಟವಾಗುವುದಕ್ಕೂ ಮುನ್ನ ಡಿಸೆಂಬರ್ 8, 2008ರಂದು ನಡೆದ ಸಭೆಯಲ್ಲಿ ತೀರ್ಮಾನಿಸಿತು. ಇದು ಕಂಪನಿಯ ಮಾಮೂಲಿನ ನಡೆವಳಿಕೆಗಳಿಂದ ಮಾರ್ಪಟ್ಟಿತ್ತು, ಏಕೆಂದರೆ ಮೆರಿಲ್ ಇದುವರೆಗೂ ಘೋಷಿಸುತ್ತಿದ್ದ ಲಾಭಾಂಶವು ಕೆಲಸಗಾರರ ನಿರ್ವಹಣೆಯ ಮೇಲೆ ಆಧಾರವಾಗಿರುತ್ತಿತ್ತು ಹಾಗು ಕಂಪನಿಯ ನೀತಿಗಳ ಪ್ರಕಾರ ಎಲ್ಲಾ ತ್ರೈಮಾಸಿಕಗಳಲ್ಲಿ ಕಾರ್ಯನಿರ್ವಹಣೆಯನ್ನು ಪರಿಗಣಿಸಿ ಜನವರಿ ಅಥವಾ ಅದರ ನಂತರ ಲಾಭಾಂಶವನ್ನು ನೀಡಲಾಗುತ್ತಿತ್ತು. ಆದರೆ ಈ ಸಂದರ್ಭದಲ್ಲಿ ಮಾತ್ರ, ಲಾಭಾಂಶವನ್ನು ಡಿಸೆಂಬರ್ ನಲ್ಲಿ ನಾಲ್ಕನೇ ತ್ರೈಮಾಸಿಕದ ಕಾರ್ಯನಿರ್ವಹಣೆಯನ್ನು ನಿರ್ಧರಿಸುವ ಮುನ್ನ ನೀಡಲಾಯಿತು.
ಇದು, ಮೆರಿಲ್ ಗೆ ನಿಗದಿಯಾದ TARP ಮನಿಯ ಬಹುದೊಡ್ಡ ಭಾಗವಾಗಿತ್ತು. ಮೆರಿಲ್ ನ ಲಾಭಾಂಶವು, ಟ್ರೆಷರಿಯು(ಖಜಾನೆ ಖಾತೆ)ಮೆರಿಲ್ ಗೆ ನಿಗದಿ ಮಾಡಿದ್ದ TARP ಮನಿಯ 36.2% ಭಾಗದಷ್ಟಿತ್ತು. ಲಾಭಾಂಶವನ್ನು ಪಡೆಯಲು ಮೆರಿಲ್ ನೌಕರರು, ಸುಮಾರು $300,000 ಯಷ್ಟು ಸಂಬಳ ಪಡೆಯಬೇಕಿತ್ತು ಹಾಗು ಉಪಾಧ್ಯಕ್ಷ (ವೈಸ್ ಪ್ರೆಸಿಡೆಂಟ್) ಅಥವಾ ಅದಕ್ಕಿಂತ ಹೆಚ್ಚಿನ ಪದವಿಯನ್ನು ಹೊಂದಿರಬೇಕಿತ್ತು.
ಇತರ ಸಮಸ್ಯೆಗಳು
ಈ ಬ್ಯಾಂಕ್ ಗೆ 2009ರಲ್ಲಿ €2.75m ದಂಡ ವಿಧಿಸಲಾಯಿತು. ಸಂಸ್ಥೆಗೆ ಸೇರಿದ ಲಂಡನ್ನಿನಲ್ಲಿದ ವ್ಯಾಪಾರಿಗಳು ಎರಡು ಸಂದರ್ಭಗಳಲ್ಲಿ ಅವರ ಸ್ಥಾನವನ್ನು ಸರಿಯಾಗಿ ನಿರ್ಧರಿಸುವಲ್ಲಿ ವಿಫಲರಾದ ಕಾರಣ ಕಂಪನಿಗೆ $461m ನಷ್ಟವಾಯಿತು. ಮೆರಿಲ್ "ಒಂದು ಸರಿಯಾದ ಪಾರದರ್ಶಕವಾದ ಮೇಲ್ವಿಚಾರಕರಣೆಯ ವ್ಯವಸ್ಥೆ" ಸ್ಥಾಪಿಸಲು ವಿಫಲವಾದ ಕಾರಣ ಈ ನಷ್ಟಯುಂಟಾಯಿತು ಎಂದು ಹೇಳಲಾಗುತ್ತದೆ. ಇಷ್ಟೆ ಅಲ್ಲದೆ, ಮೆರಿಲ್ "ವರ್ತಕನ(ಟ್ರೇಡರ್) ಚಟುವಟಿಕೆಯನ್ನು ನಿಯಂತ್ರಿಸುವಲ್ಲಿ ಕೂಡ ವಿಫಲವಾಯಿತು, ಮತ್ತು ತಿಂಗಳ ಕೊನೆಯಲ್ಲಿ ಸ್ವತಂತ್ರವಾದ ಮೌಲ್ಯ ನಿರ್ಣಯ ಮಾಡಲು ಸರಿಯಾದ ಕ್ರಮ ಇಲ್ಲದ್ದಿರುವುದು ಕಾರಣ" ಎಂದು ಕೂಡ ಹೇಳಲಾಗುತ್ತದೆ. ಇದ್ದಲ್ಲದೆ, "ವ್ಯಾಪರಿಗಳ(ಟ್ರೇಡರ್) ನಿರ್ಣಯಗಳಿಂದ ಉಂಟಾಗುವ ಆಪಾಯಗಳನ್ನು ನರೀಕ್ಷಿಸಿ, ನಿರ್ವಹಿಸುವಲ್ಲಿ ಸಂಸ್ಥೆ ಸೋತಿದೆ ಎಂದು ಕಂಡು ಕಂಡು ಹಿಡಿಯಲಾಯಿತು."
ಮೆರಿಲ್ $11 ದಶಲಕ್ಷವನ್ನು ಶುಲ್ಕವಾಗಿ ಪಡೆದ ಬಳಿಕ, ಅಂಗ್ಲೋ ಐರಿಶ್ ಬ್ಯಾಂಕ್ ವ್ಯವಹಾರಿಕವಾಗಿ ಉತ್ತಮವಾಗಿದೆ ಎಂದು ಹೇಳಿತು. ಹೀಗೆ ಹೇಳಿದ ಸ್ವಲ್ಪ ದಿನಗಳಲ್ಲಿಯೇ ಈ ಬ್ಯಾಂಕ್ ಅನ್ನು ಸರಕಾರ ರಕ್ಷಿಸಬೇಕಾಯಿತು. ಈ ಸಂದರ್ಭದಲ್ಲಿ ಮೆರಿಲ್ ಕಟು ಟೀಕೆಗಳಿಗೆ ಗುರಿಯಾಯಿತು.
ಕೈಗಾರಿಕಾ ಪ್ರಶಸ್ತಿಗಳು
2008ರಲ್ಲಿ ಮೆರಿಲ್ ಲಿಂಚ್ 2008ರ ALB SE ಏಷ್ಯಾ ಲಾ ಆವಾರ್ಡ್ಸ್ ಎನ್ನುವ ಪ್ರಶಸ್ತಿ ಸಮಾರಂಭದಲ್ಲಿ ಮೆರಿಲ್ ಲಿಂಚ್ ಅನ್ನು ಡೀಲ್ ಆಫ್ ದಿ ಇಯರ್-ಇಕ್ವೀಟಿ ಮಾರ್ಕಟ್ ಡೀಲ್ ಆಫ್ ದಿ ಇಯರ್ ಎನ್ನುವ ಪ್ರಶಸ್ತಿಯಿಂದ ಪುರಸ್ಕರಿಸಲಾಯಿತು.
2008ರ ALB ಚೈನಾ ಲಾ ಆವಾರ್ಡ್ಸ್ ಎನ್ನುವ ಪ್ರಶಸ್ತಿ ಸಮಾರಂಭದಲ್ಲಿ ಮೆರಿಲ್ ಲಿಂಚ್ ಗೆ ಡೀಲ್ ಆಫ್ ದಿ ಇಯರ್-ಇಕ್ವೀಟಿ ಮಾರ್ಕಟ್ ಡೀಲ್ ಆಫ್ ದಿ ಇಯರ್, ಹಾಗು 2008ರ ALB ಹಾಂಗ್ ಕಾಂಗ್ ಲಾ ಆವಾರ್ಡ್ಸ್ ನಲ್ಲಿ ಡೀಲ್ ಆಫ್ ದಿ ಇಯರ್ -M&A ಡೀಲ್ ಆಫ್ ದಿ ಇಯರ್ ಪ್ರಶಸ್ತಿ ಸಿಕ್ಕಿತು.
ಬಾಹ್ಯ ಕೊಂಡಿಗಳು
ವರ್ಗ:ಮೆರಿಲ್ ಲಿಂಚ್ ವರ್ಗ:ಬ್ಯಾಂಕ್ ಆಫ್ ಅಮೇರಿಕಾ ಲೆಗಸಿ ಬ್ಯಾಂಕುಗಳು ವರ್ಗ:1914ರಲ್ಲಿ ಸ್ಥಾಪನೆಯಾದ ಕಂಪನಿಗಳು ವರ್ಗ:ನ್ಯೂಯಾರ್ಕ್ ನಗರದಲ್ಲಿರುವ ಬ್ಯಾಂಕುಗಳು ವರ್ಗ:ಯುನೈಟೆಡ್ ಸ್ಟೇಟ್ಸ್ ನ ಇನ್ವೆಸ್ಟಮೆಂಟ್ ಮ್ಯಾನೇಜಮೇಂಟ್ (ಬಂಡವಾಳ ಹೂಡಿಕೆಯನ್ನು ನಿರ್ವಹಿಸುವ) ಕಂಪನಿಗಳು ವರ್ಗ:ಆನಲೈನ್ ಬ್ರೋಕರೇಜ್ ವರ್ಗ:ಪ್ರೈಮರಿ ಡೀಲರ್ಸ್ ವರ್ಗ:ಅರ್ಥಶಾಸ್ತ್ರ
ಸುಮತಿ ಮೊರಾರ್ಜಿ
ಜನನ
ಇವರು ಮುಂಬೈನ ಶ್ರೀಮಂತ ಕುಟುಂಬದಲ್ಲಿ ಜನಿಸಿದರು. ಇವರ ತಂದೆ ಮಧುರದಾಸ ಗೊಕುಲದಾಸ್, ತಾಯಿ ಪ್ರೆಮಬಾಯಿಯವರ ಮಗಳಾಗಿ ಜನಿಸಿದ ಇವರ ಮೊದಲ ಹೆಸರು ಜಮುನ. ಇವರಿಗೆ ಚಿಕ್ಕ ವಯಸ್ಸಿನಲ್ಲಿ ಇರುವಾಗಲೇ ವಿವಾಹವಾಯಿತು. ಇವರ ಪತಿ ಶಾಂತಿಕುಮರ್ ನರೊತ್ತಮ ಮೊರಾರ್ಜಿ. ಈ ದಂಪತಿಗಳ ಮಗ ನರೊತ್ತಮ ಮೊರಾರ್ಜಿ.
ಸ್ಕಿಂಡಿಯಾ ಸ್ಟೀಮ ನ್ಯಾವಿಗೆ‍‍‍‍‌‌‌‌‌‌‌‌‍‍ಷನ್ ಕಂಪನಿ
ಈ ಕಂಪನಿಯನ್ನು ೧೯೨೩ ರಲ್ಲಿ ಸ್ಥಾಪಿಸಿದರು ಆವಾಗ ಸುಮತಿ ಮೊರರ್ಜಿ ಅವರಿಗೆ ಕೇವಲ ೨೦ವರ್ಷ ವಯಸ್ಸಾಗಿತ್ತು. ಈ ಕಂಪನಿಯನ್ನು ಮೊದಲು ಸಣ್ಣ ಮಟ್ಟದಲ್ಲಿ ಪ್ರಾರಂಭಿಸಿದರು ನಂತರದ ದಿನಗಳಲ್ಲಿ ಹಂತ ಹಂತವಾಗಿ ಅಭಿವ್ರದ್ಧಿಹೊಂದತೊಡಗಿತು. ೧೯೪೬ರಲ್ಲಿ ೬೦೦೦ ಜನರು ಕೆಲಸಮಾಡುವ ತಮ್ಮದೆ ಕಂಪನಿಯ ಮುಖ್ಯ ಕಾರ್ಯನಿರ್ದೆಶಕಿಯಾಗಿ ಕೆಲಸ ಮಾಡತೊಡಗಿದರು ಹಾಗೂ ನೌಕಾ ವ್ಯಾಪಾರದಲ್ಲಿ ತಿಳುವಳಿಕೆ ಉಳ್ಳ ಮಹಿಳ ಉದ್ಯಮಿಯಾಗಿ ರೂಪುಗೊಂಡರು.
ಉಲ್ಲೇಖಗಳು
ವರ್ಗ:ವ್ಯವಹಾರದಲ್ಲಿ ಭಾರತೀಯ ಮಹಿಳೆಯರು ವರ್ಗ:ಮಹಿಳಾ ಕೇಂದ್ರಿತ ಸಂಪಾದನೋತ್ಸವ ೨೦೧೮
ಜಾರ್ಜ್ ವಾಷಿಂಗ್ಟನ್
ಜಾರ್ಜ್ ವಾಷಿಂಗ್ಟನ್ (ಫೆಬ್ರುವರಿ ೨೨, ೧೭೩೨ — ಡಿಸೆಂಬರ್ ೧೪, ೧೭೯೯) ಅಮೇರಿಕದ ಕ್ರಾಂತಿಕಾರಿ ಯುದ್ಧದಲ್ಲಿ ಬ್ರಿಟನ್ನಿನ ವಿರುದ್ಧ ವಿಜಯಿಯಾದ ಖಂಡದ ಸೈನ್ಯದ ಸೇನಾಧಿಪತಿಯಾಗಿದ್ದು, ಯುದ್ಧದ ಪರಿಣಾಮವಾಗಿ ಸ್ಥಾಪಿತವಾದ ಅಮೇರಿಕ ಸಂಯುಕ್ತ ಸಂಸ್ಥಾನದ ಪ್ರಥಮ ರಾಷ್ಟ್ರಪತಿಯಾಗಿ ಚುನಾಯಿತರಾದವರು. ಅಮೇರಿಕ ದೇಶದ ಸ್ಥಾಪನೆಯಲ್ಲಿ ಇವರ ಪ್ರಮುಖ ಪಾತ್ರವಿದ್ದಿದ್ದರಿಂದ ಇವರನ್ನು ಅಮೇರಿಕದ ರಾಷ್ಟ್ರಪಿತ ಎಂದು ಕರೆಯಲಾಗುತ್ತದೆ.
ಬಾಲ್ಯ ಮತ್ತು ಯೌವನ
ಜಾರ್ಜ ವಾಷಿಂಗ್ಟನ್ ಫೆಬ್ರುವರಿ ೨೨, ೧೭೩೨ರಂದು ಅಗಸ್ಟೀನ್ ವಾಷಿಂಗ್ಟನ್ ಮತ್ತು ಅವನ ಎರಡನೇ ಪತ್ನಿ ಮೇರಿ ಬಾಲ್ ವಾಷಿಂಗ್ಟನ್ ದಂಪತಿಗಳ ಮೊದಲ ಪುತ್ರನಾಗಿ ವರ್ಜೀನಿಯ ರಾಜ್ಯದ ವೆಸ್ಟ್‍ಮೋರ್‍ಲ್ಯಾಂಡ್ ಕೌಂಟಿಯಲ್ಲಿ ಜನಿಸಿದನು. ವಾಷಿಂಗ್ಟನ್ ಕುಟುಂಬವು ತೋಟಗಳ ಒಡೆತನವುಳ್ಳ ಧನವಂತ ಮನೆತನಕ್ಕೆ ಸೇರಿತ್ತು. ೧೭೪೮ರಲ್ಲಿ ಜಾರ್ಜ್ ತೋಟಗಳ ನಿರ್ವಹಣೆಯ ಹೊಣೆಗಾರಿಕೆಯನ್ನು ಹೊರಲಾರಂಭಿಸಿದ. ೧೯೪೯ರಲ್ಲಿ ಸುತ್ತಲಿನ ಕುಲ್ಪೆಪ್ಪರ್ ಕೌಂಟಿಯ ಸಮೀಕ್ಷಕ (surveyor)ಆಗಿ ತನ್ನ ಮೊದಲ ಸಾರ್ವಜನಿಕ ಹುದ್ದೆಗೆ ನೇಮಕಗೊಂಡ. ೧೭೫೨ರಲ್ಲಿ ತನ್ನ ಹಿರಿಯ ಮಲೆಸಹೋದರ ಲಾರೆನ್ಸ್‍ನ ಮೃತ್ಯುವಿನ ಬಳಿಕ ಅವನ ತೋಟಗಳ ಮತ್ತು ಅವನ ಹುದ್ದೆಯಾದ ಪ್ರದೇಶದ ಉಪ-ಉಸ್ತುವಾರಿತನದ ಉತ್ತರಾಧಿಕಾರಿಯಾದ. ಈ ಹುದ್ದೆಯ ಜವಾಬ್ದಾರಿಯಲ್ಲಿ ಸ್ಥಳೀಯ ಸೈನ್ಯೆಯ ತರಬೇತಿಯೂ ಸೇರಿತ್ತು. ಹೀಗಾಗಿ ತನ್ನ ೨೦ನೇ ವಯಸ್ಸಿನಲ್ಲಿಯೇ ಜಾರ್ಜ್ ಮೇಜರ್ ದರ್ಜೆಯನ್ನು ಪಡೆದ. ಅದೇ ವರ್ಷ ಸ್ಥಳೀಯ ಫ್ರೀಮೇಸನ್ಸ್ ಸಂಘವನ್ನೂ ಸೇರಿದ.
ಫ್ರೆಂಚ್ ಮತ್ತು ಇಂಡಿಯನ್ ಯುದ್ಧ
thumb|200px|left|ವಾಷಿಂಗ್ಟನ್‍ರವರ ಮೊದಲ ಚಿತ್ರ. ೧೭೭೨ರಲ್ಲಿ ವ್ರರ್ಜೀನಿಯ ಸೈನ್ಯದ ಕರ್ನಲ್‍ನ ಸಮವಸ್ತ್ರದಲ್ಲಿ ಚಾರ್ಲ್ಸ್ ಪೀಲ್‍ರವರಿಂದ ಚಿತ್ರಣ
೧೭೫೩ರಲ್ಲಿ ಫ್ರಾನ್ಸ್ನ ಸೈನ್ಯ ಒಹಾಯೊ ಪ್ರದೇಶದಲ್ಲಿ ಕೋಟೆಗಳನ್ನು ಕಟ್ಟಲು ಆರಂಭಿಸಿದರು. ಈ ಪ್ರದೇಶವನ್ನು ವರ್ಜೀನಿಯ ಕೂಡ ತನ್ನದೆಂದು ಹೇಳುತ್ತಿದ್ದರಿಂದ ವರ್ಜೀನಿಯದ ರಾಜ್ಯಪಾಲ ಡಿನ್ವಿಡ್ಡಿ, ಯುವ ಮೇಜರ್ ವಾಷಿಂಗ್‍ಟನ್‍ನನ್ನು ಫ್ರೆಂಚರ ಇಂಗಿತ ಮತ್ತು ಸೈನ್ಯ ಬಲವನ್ನು ಸಮೀಕ್ಷಿಸಲು ಕಳುಹಿಸಿದನು. ವಾಷಿಂಗ್ಟನ್‍ನ ವರದಿ ಉತ್ತಮವಾಗಿದ್ದಿದ್ದರಿಂದ ಅವನಿಗೆ ಲೆಫ್ಟನೆಂಟ್ ಕರ್ನಲ್ ಹುದ್ದೆಗೆ ಬಡ್ತಿ ನೀಡಿ ೧೭೫೪ರಲ್ಲಿ ವರ್ಜೀನಿಯ ಸೈನ್ಯಯ ತುಕಡಿಯೊಂದಿಗೆ ಫ್ರೆಂಚರನ್ನು ಹಿಂದೋಡಿಸಲು ಕಳುಹಿಸಲಾಯಿತು. ಇದು ಫ್ರೆಂಚ್ ಮತ್ತು ಇಂಡಿಯನ್ ಯುದ್ಧದ (ಏಳು ವರ್ಷಗಳ ಯುದ್ಧ) ಮೊದಲ ಕದನಗಳಲ್ಲಿ ಒಂದು. ಮೊದಲು ಒಂದು ಪುಟ್ಟ ಸೈನಿಕ ಗುಂಪಿನ ಮೇಲೆ ವಿಜಯಿಯಾದರೂ, ಮುಂದೆ ದೊಡ್ಡ ಸೈನ್ಯದ ವಿರುದ್ಧ ಪರಾಜಯ ಹೊಂದಿ ವಾಷಿಂಗ್ಟನ್ ಶರಣಾಗಬೇಕಾಯಿತು. ವರ್ಜೀನಿಯಗೆ ಹಿಂದಿರುಗಿದ ಮೇಲೆ ಸೈನ್ಯದಿಂದ ರಾಜಿನಾಮೆ ನೀಡಿದರು.
೧೭೫೫ರಲ್ಲಿ ಬ್ರಿಟಿಷ್ ದಂಡನಾಯಕ ಎಡ್ವರ್ಡ್ ಬ್ರಾಡಾಕ್‍ನ ನೇತೃತ್ವದಲ್ಲಿ ಮತ್ತೊಂದು ಸೇನೆ ಒಹಾಯೊ ಪ್ರದೇಶವನ್ನು ಪಡೆಯಲು ಹೊರಟಾಗ ಅದನ್ನು ಸೇರಲು ವಾಷಿಂಗ್ಟನ್ ಸ್ವಯಂ ಮುಂದಾದರು. ಈ ಸೇನೆಯು ಹೀನಾಯ ಸೋಲು ಅನುಭವಿಸಿದರೂ, ವಾಷಿಂಗ್ಟನ್ ಅತ್ಯಂತ ಶೌರ್ಯವನ್ನು ಪ್ರದರ್ಶಿಸಿ ಉಳಿದ ಸಿಪಾಯಿಗಳನ್ನು ಹಿಂದೆ ತಂದರು. ಮುಂದಿನ ಮೂರು ವರ್ಷಗಳು ವರ್ಜೀನಿಯ ಸೇನೆಯ ಮುಂದಾಳತ್ವವನ್ನು ವಹಿಸಿಕೊಂಡು ವರ್ಜೀನಿಯವನ್ನು ಫ್ರೆಂಚರಿಂದ ಕಾಪಾಡಿದರು.
ವಾಷಿಂಗ್ಟನ್ ಮುಂಚಿನಿಂದಲೂ ಬ್ರಿಟಿಷ್ ಸೇನೆಯಲ್ಲಿ ಅಧಿಕಾರಿಯಾಗಬೇಕೆಂಬ ಹಂಬಲವಿತ್ತು. ಆದರೆ ಬ್ರಿಟಿಷ್ ಮೇಲಧಿಕಾರಿಗಳು ಅಮೇರಿಕದ ವಸಾಹತುವಿನ ಪ್ರಜೆಗಳನ್ನು ಕೇಳಾಗಿ ಕಾಣುತ್ತಿದ್ದರು. ಹೀಗಾಗಿ ಸೇನೆಗೆ ಅತ್ಯುತ್ತಮ ಸೇವೆ ಸಲ್ಲಿಸಿದ್ದರೂ, ವಾಷಿಂಗ್ಟನ್‍ಗೆ ಈ ಅಧಿಕಾರ ದೊರೆಯಲಿಲ್ಲ. ನಿರಾಷೆಗೊಂಡ ವಾಷಿಂಗ್ಟನ್, ೧೭೫೮ರಲ್ಲಿ ಸೈನ್ಯದಿಂದ ನಿವೃತ್ತಿ ಹೊಂದಿ ಮುಂದಿನ ಹದಿನಾರು ವರ್ಷ ತನ್ನ ತೋಟಗಳ ಪಾಲನೆಯಲ್ಲಿ ಮಗ್ನನಾದ.
ಯುದ್ಧಗಳ ಮಧ್ಯೆ
200px|thumb|right|೧೭೫೭ರಲ್ಲಿ [[ಮಾರ್ಥ ವಾಷಿಂಗ್ಟನ್|ಮಾರ್ಥ ಕಸ್ಟಿಸ್]]
ಜನವರಿ ೬, ೧೭೫೯ರಲ್ಲಿ ವಾಷಿಂಗ್ಟನ್ ಮಾರ್ಥ ಕಸ್ಟಿಸ್ ಎಂಬ ವಿಧವೆಯನ್ನು ಮದುವೆಯಾದರು. ಮಾರ್ಥ ಅವರು ಮೊದಲ ಮದುವೆಯಿಂದ ಪಡೆದ ಮಕ್ಕಳಾದ ಜಾನ್ ಕಸ್ಟಿಸ್ ಮತ್ತು ಮಾರ್ಥ ಕಸ್ಟಿಸ್‍ರನ್ನು ಇಬ್ಬರೂ ಪಾಲನೆ ಮಾಡಿದರು. ವಾಷಿಂಗ್ಟನ್ ಮತ್ತು ಮಾರ್ಥರವರಿಗ ಸಂತತಿ ಜನಿಸಲಿಲ್ಲ. ವಾಷಿಂಗ್ಟನ್ ಮುಂಚೆ ಪಡೆದ ಸಿಡುಬು ಮತ್ತು ಕ್ಷಯ ರೋಗಗಳಿಂದ ಅವರು ಬರಡಾಗಿರಬಹುದೆಂದು ಸಂಶಯಿಸಲಾಗಿದೆ.
ಕ್ರಮೇಣ ಹೆಚ್ಚುತ್ತಿದ್ದ ಸ್ವಾತಂತ್ರ್ಯ ಚಳುವಳಿಯಲ್ಲಿ ಪ್ರಮುಖ ಪಾತ್ರವನ್ನು ಹೊರಲಾರಂಭಿಸಿದ. ೧೭೬೯ರಲ್ಲಿ ಅಮೇರಿಕ ವಸಾಹತಿಗೆ ಆಮದಾದ ಪದಾರ್ಥಗಳ ಮೇಲೆ ತೆರೆಯನ್ನು ಹೇರಿದ್ದ ಟೌನ್‍ಶೆಂಡ್ ಕಾಯ್ದೆಯನ್ನು ಹಿಂತೆಗೆದುಕೊಳ್ಳುವವರೆಗೆ ಆಂಗ್ಲ ಪದಾರ್ಥಗಳನ್ನು ಬಹಿಷ್ಕರಿಸಬೇಕೆಂಬ ಮಸೂದೆಯನ್ನು ಮಂಡಿಸಿದ. ಮುಂದೆ ೧೭೭೪ರಲ್ಲಿನ ವಿವಿಧ ಕಠಿಣ ಕಾನೂನುಗಳನ್ನು (ಅಬಾಧ್ಯ ಕಾನೂನುಗಳು - Intolerable Acts) ವಿರೋಧಿಸಲು ಅಮೇರಿಕ ವಸಾಹತಿನ ವಿವಿಧ ರಾಜ್ಯಗಳು ಸೇರಿದ ಖಂಡೀಯ ಕಾಂಗ್ರೆಸ್ಗೆ (Continental Congress) ವರ್ಜೀನಿಯದ ಪ್ರತಿನಿಧಿಯಾಗಿ ಆಯ್ಕೆಯಾದ.
ಅಮೇರಿಕದ ಕ್ರಾಂತಿಕಾರಿ ಯುದ್ಧ
350px|thumb|left|[[ಯಾರ್ಕ್‍ಟೌನ್ನಲ್ಲಿ ಲಾರ್ಡ್ ಕಾರ್ನ್‍ವಾಲಿಸ್ನ ಸೈನ್ಯೆಯ ಶರಣಾಗತಿಯ ಚಿತ್ರಣ]] ೧೭೭೫ರ ಏಪ್ರಿಲ್‍ನಲ್ಲಿ ಅಮೇರಿಕದ ಕ್ರಾಂತಿಕಾರಿ ಯುದ್ಧದ ಮೊದಲ ಕದನಗಳು ಉಂಟಾದವು. ನಂತರ ಮೇನಲ್ಲಿ ಎರಡನೇ ಖಂಡೀಯ ಕಾಂಗ್ರೆಸ್ ಸಮಾವೇಷದಲ್ಲಿ ವಾಷಿಂಗ್ಟನ್ ಪ್ರಮುಖ ಪಾತ್ರ ವಹಿಸಿದ. ಜೂನ್ ೧೪ರಂದು ಕಾಂಗ್ರೆಸ್ಸು ಖಂಡೀಯ ಸೈನ್ಯೆಯನ್ನು (Continental Army) ಸ್ಥಾಪಿಸಿತು. ಜಾನ್ ಆಡಮ್ಸ್ನ ಸಲಹೆಯಂತೆ ವಾಷಿಂಗ್ಟನ್‍ರನ್ನು ಸೈನ್ಯೆಯ ಮಹಾಸೇನಾಪತಿಯಾಗಿ ನೇಮಿಸಲಾಯಿತು. ಆಗಲೇ ನಡೆಯುತ್ತಿದ್ದ ಬಾಸ್ಟನ್ ನಗರದ ಮುತ್ತುಗೆಯನ್ನು ವಾಷಿಂಗ್ಟನ್ ವಹಿಸಿದನು. ನಗರದಿಂದ ಬ್ರಿಟೀಷರನ್ನು ಹೊರದಟ್ಟಿದ ನಂತರ ನ್ಯೂ ಯಾರ್ಕ್ ನಗರವನ್ನು ಆಕ್ರಮಿಸಿದನು.
ಆಗಸ್ಟ ೧೭೭೬ರಲ್ಲಿ ವಿಲಿಯಮ್ ಹೋವ್‍ನ ನೇತೃತ್ವದಲ್ಲಿ ಬ್ರಿಟಿಷ್ ಸೈನ್ಯೆಯ ಬೃಹತ್ ದಳವೊಂದು ನ್ಯೂ ಯಾರ್ಕ್ ನಗರವನ್ನು ವಾಪಸ್ಸು ಪಡೆಯಲು ಆಕ್ರಮಣ ಮಾಡಿತು. ಹಲವು ಕಾಳಗಗಳಲ್ಲಿ ಸೋಲನ್ನನುಬವಿಸಿದ ಖಂಡೀಯ ಸೈನ್ಯೆ ನ್ಯೂ ಯಾರ್ಕನ್ನು ಬಿಟ್ಟು ನ್ಯೂ ಜರ್ಸಿಯವರೆಗೆ ಹಿಂದಿರುಗಬೇಕಾಯಿತು. ವಾಷಿಂಗ್ಟನ್‍ನ ಮುಂದಿನ ದಾಳಿಗಳೂ ಸಫಲವಾಗಲಿಲ್ಲ. ಸೆಪ್ಟಂಬರ್ ೧೧, ೧೭೭೭ರ ಬ್ರಾಂಡಿವೈನ್ ಕಾಳಗದಲ್ಲಿ ವಾಷಿಂಗ್ಟನ್‍ನ ಸೇನೆಯ ಮೇಲೆ ಹೋವ್ ವಿಜಯಿಯಾಗಿ ಕಾಂಗ್ರೆಸ್‍ನ ಆಡಳಿತ ಕೇಂದ್ರವಾದ ಫಿಲಡೆಲ್ಫಿಯವನ್ನೂ ಬ್ರಿಟೀಷರ ನಿಯಂತ್ರಣಕ್ಕೆ ತಂದ. ಕಾಂಗ್ರೆಸ್‍ನ ಕೆಲವರು ಈ ಸೋಲಿಗಾಗಿ ವಾಷಿಂಗ್ಟನ್ ರಾಜೀನಾಮೆ ನೀಡಬೇಕೆಂದು ಆಗ್ರಹಿಸಿದರು. ಆದರೆ ವಾಷಿಂಗ್ಟನ್‍ನ ಬೆಂಬಲಿಗರು ಇದನ್ನು ತಡೆದರು.
೧೭೭೭ರ ಚಳಿಗಾಲದಲ್ಲಿ ಕದನಗಳು ನಿಂತಾಗ ಪೆನ್ಸಿಲ್ವೇನಿಯದ ವ್ಯಾಲಿ ಫೋರ್ಜ್‍ನಲ್ಲಿ ಖಂಡೀಯ ಸೈನ್ಯೆ ಬೀಡು ಬಿಡಬೇಕಾಯಿತು. ಈ ಮಧ್ಯ ಈ ಯುದ್ಧದಲ್ಲಿ ಫ್ರಾನ್ಸ್ನ ಬೆಂಬಲ ಖಂಡೀಯ ಸೈನ್ಯೆಗೆ ದೊರೆಯಿತು. ಇವರ ಸಹಾಯದಿಂದ ಬಲಪಟ್ಟ ಸೈನ್ಯೆ ಮುಂದಿನ ವಸಂತದಲ್ಲಿ ಫಿಲಡೆಲ್ಫಿಯವನ್ನು ವಾಪಸ್ಸು ಪಡೆಯಿತು. ಚೆಸಪಿಯಾಕೆ ಕೊಲ್ಲಿಯ ಕಾಳಗದಲ್ಲಿ ಫ್ರೆಂಚರ ನೌಕಾಬಲ ಬ್ರಿಟೀಷರ ಮೇಲೆ ಬೃಹತ್ ವಿಜಯವನ್ನು ಹೊಂದಿತು. ಇದನಂತರ ವಾಷಿಂಗ್ಟನ್ ನ್ಯೂ ಯಾರ್ಕ ನಗರವನ್ನು ವಶಪಡಿಸಿಕೊಂಡ. ಅಕ್ಟೋಬರ್ ೧೭, ೧೭೮೧ರ ಯಾರ್ಕ್‍ಟೌನ್ ಮುತ್ತಿಗೆಯಲ್ಲಿ ವಾಷಿಂಗ್ಟನ್ ಸಹಸೇನಾಪತಿಯಾಗಿದ್ದ ಫ್ರಾನ್ಸ್ ಮತ್ತು ಖಂಡೀಯ ಸೈನ್ಯೆಗಳು ವಿಜಯಿಯಾದಾಗ ಕ್ರಾಂತಿಕಾರಿ ಯುದ್ಧ ಕೊನೆಗೊಂಡಿತು. ೧೭೮೩ರ ಪ್ಯಾರಿಸ್ ಒಪ್ಪಂದದಂತೆ ಅಮೇರಿಕ ಸಂಯುಕ್ತ ಸಂಸ್ಥಾನ ಸ್ವಾತಂತ್ರ್ಯ ಹೊಂದಿತು.
ಸ್ವಾತಂತ್ರ್ಯದ ನಂತರ
thumb|275px|ವಾಷಿಂಗ್ಟನ್ ತನ್ನ ಮಹಾಸೇನಾಪತಿ ಹುದ್ದೆಯಿಂದ ರಾಜಿನಾಮೆ ನೀಡುತ್ತಿರುವುದರ ಚಿತ್ರಣ ನವೆಂಬರ್ ೨೫, ೧೭೮೩ರಂದು ಬ್ರಿಟಿಷ್ ಸೇನೆಯ ಕೊನೆ ಸೈನಿಕರು ನ್ಯೂ ಯಾರ್ಕ್ ಅನ್ನು ತೊರೆದರು. ವಾಷಿಂಗ್ಟನ್ ಮತ್ತು ನ್ಯೂ ಯಾರ್ಕ್‍ನ ರಾಜ್ಯಪಾಲ ನಗರವನ್ನು ವಷಕ್ಕೆ ತಗೆದುಕೊಂಡರು. ಡಿಸೆಂಬರ್ ೨೩ರಂದು ತಮ್ಮ ಕೆಲಸವು ಪೂರ್ಣವಾದುದ್ದರಿಂದ ಕಾಂಗ್ರೆಸ್‍ನ ಮುಖ್ಯಸ್ಥನ ಹುದ್ದೆಗೆ ರಾಜಿನಾಮೆ ನೀಡಿದರು.
ತಮ್ಮ ಮೌಂಟ್ ವೆರ್ನನ್‍ಗೆ ನಿವೃತ್ತಿಗೆ ತೆರಳಿದರೂ, ಈ ನಿವೃತ್ತಿ ಬಹಳ ಕಾಲ ಉಳಿಯಲಿಲ್ಲ. ೧೭೮೭ರ ಬೇಸಿಗೆಯಲ್ಲಿ ಫಿಲಡೆಲ್ಫಿಯದಲ್ಲಿ ಸೇರಿದ ಸಂವಿಧಾನ ರಚನೆ ಸಭೆಯಲ್ಲಿ ಭಾಗವಹಿಸಲು ಒತ್ತಾಯಿಸಲಾಯಿತು. ಮುಂದೆ ಈ ಸಭೆಯ ಅಧ್ಯಕ್ಷನಾಗಿಯೂ ಆಯ್ಕೆಯಾದರು. ಸಂವಿಧಾನದ ರಚನೆಯಲ್ಲಿ ಇವರು ಪ್ರಮುಖ ಪಾತ್ರವನ್ನು ವಹಿಸದಿದ್ದರೂ, ಸಭೆಯಲ್ಲಿನ ಎಲ್ಲರ ಮುಂದಾಳತ್ವವನ್ನು ಇವರು ನಿಭಾಯಿಸಿದರು. ಸಭೆಯ ಕೊನೆಯಲ್ಲಿ ತಯಾರಾದ ಸಂವಿಧಾನವನ್ನು ಎಲ್ಲ ೧೩ ರಾಜ್ಯಗಳು ಅಂಗೀಕರಿಸುವಲ್ಲಿಯೂ ವಾಷಿಂಗ್ಟನ್ ಪ್ರಮುಖ ಪಾತ್ರ ವಹಿಸಿದರು.
ರಾಷ್ಟ್ರಪತಿಯಾಗಿ (೧೭೮೯ - ೧೭೯೭)
thumb|left|೧೭೯೬ರಲ್ಲಿ ಅಪೂರ್ಣವಾಗಿ ಚಿತ್ರಿತ ವಾಷಿಂಗ್ಟನ್. ಈ ಚಿತ್ರವು ಮುಂದೆ ಬಹಳೆಡೆ ಉಪಯುಕ್ತವಾಗಿದೆ. ಅಮೇರಿಕದ ಒಂದು [[ಡಾಲರ್ ನೋಟಿನ ಮೇಲಿರುವ ಚಿತ್ರ ಕೂಡ ಇದರಿಂದ ಪಡೆದಿರುವುದೆ.]] ೧೭೮೯ರಲ್ಲಿ ವಾಷಿಂಗ್ಟನ್‍ರವರನ್ನು ಅಮೇರಿಕದ ಚುನಾವಣೆ ಸಮಿತಿಯು (United States Electoral College) ರಾಷ್ಟ್ರಪತಿಯಾಗಿ ಐಕ್ಯಮತದಿಂದ ಆರಿಸಿತು. ಇಲ್ಲಿಯವರೆಗೆ ಹೀಗೆ ಆಯ್ಕೆಯಾದ ಏಕೈಕ ರಾಷ್ಟ್ರಪತಿ ಇವರೇ. ಜಾನ್ ಆಡಮ್ಸ್ ಇವರ ಉಪರಾಷ್ಟ್ರಪತಿಯಾಗಿ ಆಯ್ಕೆಯಾದರು. ನ್ಯೂ ಯಾರ್ಕ ನಗರದ ಫೆಡರಲ್ ಹಾಲ್‍ನಲ್ಲಿ ಏಪ್ರಿಲ್ ೩೦, ೧೭೮೯ರಂದು ಅಮೇರಿಕದ ಮೊದಲ ರಾಷ್ಟ್ರಪತಿಯಾಗಿ ಪ್ರಮಾಣವಚನ ಸ್ವೀಕರಿಸಿದರು.
ಅಮೇರಿಕದ ರಾಜ್ಯಬಾರ ಯೂರೋಪಿನ ದರ್ಬಾರುಗಳಂತೆ ಆಗಬಾರದೆಂದು ಇವರ ಅಭಿಪ್ರಾಯವಿತ್ತು. ಹೀಗಾಗಿ ಅಧಿಕಾರವನ್ನು ಸರಳತೆಯಿಂದ ನಡೆಸಿದರು. ಇವರ ಹುದ್ದೆಗೆ ಮೊದಲ ಸಂಸತ್ತು ೨೫,೦೦೦ ಡಾಲರ್ ಮೊಬಲಗನ್ನು ವೇತನವನ್ನಾಗಿ ಗೊತ್ತು ಪಡಿಸಿತು. ಅಧಿಕಾರದ ಸರಳತೆಯಲ್ಲಿ ನಂಬಿಕೆಯಿಟ್ಟಿದ್ದ ವಾಷಿಂಗ್ಟನ್ ಇದನ್ನು ನಿರಾಕರಿಸಿದರು. ಆದರೆ ಮುಂದೆ ವೇತನವಿಲ್ಲದೆ ಕೆಲಸ ಮಾಡಬಲ್ಲ ಶ್ರೀಮಂತರಿಗೆ ಮಾತ್ರ ರಾಷ್ಟ್ರಪತಿ ಹುದ್ದೆ ಸೀಮಿತವೆಂಬ ಭಾವನೆ ಬೆಳೆಯಬಾರೆದೆಂದು ಎಲ್ಲರೂ ಅಭಿಪ್ರಾಯಿಸಿದಾಗ ಇದನ್ನು ಸ್ವೀಕರಿಸಬೇಕಾಯಿತು.
ಎರಡನೇ ಬಾರಿ ರಾಷ್ಟ್ರಪತಿಯಾಗಿ ೧೭೯೨ರ ಚುನಾವಣೆಯಲ್ಲಿ ಅವಿರೋಧವಾಗಿ ಆಯ್ಕೆಯಾದಾಗ ಮನಸ್ಸಿಲ್ಲದಿದ್ದರೂ ಒಪ್ಪಿಕೊಳ್ಳಬೇಕಾಯಿತು. ಇವರು ಮೂರನೇ ಬಾರಿ ಅಧಿಕಾರ ಸ್ವೀಕರಿಸಲು ನಿರಾಕರಿಸಿದರು. ಹೀಗಾಗಿ ಮುಂದೆ ರಾಷ್ಟ್ರಪತಿಗಳು ಗರಿಷ್ಠ ಎರಡು ಅವಧಿಗಳನ್ನು ಮಾತ್ರ ಪ್ರತಿನಿಧಿಸಬೇಕೆಂಬ ವಾಡಿಕೆ ಬೆಳೆಯಿತು.
ಆಡಳಿತ
ವಾಷಿಂಗ್ಟನ್ ಯಾವ ಪಕ್ಷದ ಸದಸ್ಯರೂ ಆಗಿರಲಿಲ್ಲ. ಆದರೆ ಅವರ ಸಲಹೆಗಾರರು ಎರಡು ಪಕ್ಷಗಳಾಗಿ ವಿಂಗಡಿತರಾದರು. ಖಜಾನೆಯ ಕಾರ್ಯದರ್ಶಿ ಅಲೆಕ್ಸಾಂಡರ್ ಹ್ಯಾಮಿಲ್ಟನ್‍ರ ಫೆಡರಲಿಸ್ಟ್ ಪಕ್ಷ ಅಮೇರಿಕವನ್ನು ಪ್ರಬಲ ಹಣಕಾಸು ಆಧಾರಿತ ದೇಶವನ್ನಾಗಿ ಮಾಡಬೇಕೆಂದಿದ್ದರು. ಆದರೆ ಸರಕಾರದ ಕಾರ್ಯದರ್ಶಿ ಥಾಮಸ್ ಜೆಫರ್‍ಸನ್ರ ಪಕ್ಷ ರಾಜ್ಯಗಳ ಕೈಯಲ್ಲಿ ಬಲವಿದ್ದು ಕೃಷಿಗೆ ಪ್ರಾಧಾನ್ಯ ನೀಡಬೇಕೆಂಬ ವಿಚಾರವನ್ನು ಹೊಂದಿತ್ತು.
ಹ್ಯಾಮಿಲ್ಟನ್‍ರ ಮುಂದಾಳತ್ವದಲ್ಲಿ ೧೭೯೧ರಲ್ಲಿ ಮದ್ಯದ ಮೇಲೆ ತೆರಿಗೆ ಹೇರಲಾಯಿತು. ಅನೇಕ ರಾಜ್ಯಗಳಲ್ಲಿ ಇದರ ವಿರುದ್ಧ ಪ್ರತಿಭಟನೆ ನಡೆಯಿತು. ೧೭೯೪ರಲ್ಲಿ ಪೆನ್ಸಿಲ್ವೇನಿಯದಲ್ಲಿ ಇದರ ವಿರುದ್ಧ ದಂಗೆಯೆದ್ದಿತು. ವಾಷಿಂಗ್ಟನ್‍ರು ಸ್ವತಃ ಸೇನಾಪತಿಯಾಗಿ ಹಲವು ರಾಜ್ಯಗಳ ಸೇನೆಯನ್ನು ಪೆನ್ಸಿಲ್ವೇನಿಯಗೆ ತಂದು ಕದನವಿಲ್ಲದೇ ಈ ವಿಸ್ಕಿ ದಂಗೆಯನ್ನು ನಿಗ್ರಹಿಸಿದು. ಅಮೇರಿಕದ ಇತಿಹಾಸದಲ್ಲಿ ರಾಷ್ಟ್ರಪತಿಯೇ ಸೇನಾಪತಿಯಾಗಿ ಕಾರ್ಯ ನಿರ್ವಹಿಸಿದ ಎರಡು ಬಾರಿಗಳಲ್ಲಿ ಇದು ಮೊದಲನೆಯದು.
ವಿದೇಶ ವ್ಯವಹಾರಗಳು
೧೭೯೩ರಲ್ಲಿ ಫ್ರಾನ್ಸನ ಪ್ರತಿನಿಧಿ ಎಡ್ಮಂಡ್-ಚಾಲ್ಸ್ ಗೆನೆ ಅಮೇರಿಕದಲ್ಲಿ ಬ್ರಿಟೀಷರ ವಿರುದ್ಧ ಫ್ರಾನ್ಸ್‍ಗೆ ಬೆಂಬಲ ನೀಡಲು ಹಲವು ಸಂಘಗಳಲ್ಲಿ ಪ್ರಚಾರ ಮಾಡಲಾರಂಬಿಸಿದನು. ವಾಷಿಂಗ್ಟನ್ ಪರದೇಶಗಳು ಅಮೇರಿಕದ ಅಂತರಿಕ ವಿಷಯಗಳಲ್ಲಿ ತಲೆಹಾಕಬಾರದೆಂದು ಫ್ರಾನ್ಸ್‍ಗೆ ತಿಳಿಸಿ ಗೆನೆಯನ್ನು ವಾಪಸ್ಸು ಕರೆಸಿಕೊಳ್ಳಲು ಆಗ್ರಹಿಸಿದರು.
ನವೆಂಬರ್ ೧೯, ೧೭೯೪ರಲ್ಲಿ ವಾಷಿಂಗ್ಟನ್ ಮತ್ತು ಹ್ಯಾಮಿಲ್ಟನ್‍ ರಚಿಸಿದ ಜೇ ಒಪ್ಪಂದಕ್ಕೆ ಬ್ರಿಟೀಷರು ಸಹಿ ಹಾಕಿದರು. ಇದರಂತೆ ಬ್ರಿಟೀಷರು ಸ್ವಾತಂತ್ರ್ಯ ಯುದ್ಧದ ಮುಂಚಿನ ಋಣಗಳನ್ನು ಮನ್ನಿಸಿ, ಮಹಾ ಸರೋವರಗಳ ಸುತ್ತಲಿನಿಂದ ತಮ್ಮ ಪಡೆಗಳನ್ನು ಹಿಂದೆ ತಗೆದುಕೊಂಡರು. ಇದಲ್ಲದೆ ತಮ್ಮ ವೆಸ್ಟ್ ಇಂಡೀಸ್ ವಸಾಹತುಗಳೊಂದಿಗೆ ವಾಣಿಜ್ಯವನ್ನೂ ಬ್ರಿಟೀಷರು ಅಂಗೀಕರಿಸಿದರು. ಇದರಿಂದ ಎರಡು ದೇಶಗಳ ಮಧ್ಯ ಸಂಭವವಾಗುವಂತಿದ್ದ ಯುದ್ಧವು ನಿವಾರಿತವಾಗಿ ಎರಡು ದೇಶಗಳ ಮಧ್ಯ ಮುಂದಿನ ದಶಕದಲ್ಲಿ ಲಾಭದಾಯಕ ವಾಣಿಜ್ಯ ನಡೆಯಿತು. ದೇಶದಲ್ಲಿ ಜೆಫರ್ಸನ್‍ರ ಪಕ್ಷದ ವಿರೋಧವಿದ್ದ ಈ ಒಪ್ಪಂದಕ್ಕೆ ವಾಷಿಂಗ್ಟನ್‍ರು ತಮ್ಮ ಸ್ವಂತ ವರ್ಚಸ್ಸಿನಿಂದ ಸಂಸತ್ತಿನ ಅಂಗೀಕಾರ ತಂದರು. ಈ ಬೆಳವಣಿಗೆಗಳಿಂದ ಫ್ರೆಂಚರೊಂದಿನ ಸಂಬಂಧ ಹದಗೆಟ್ಟಿತು.
ನಿವೃತ್ತಿ ಮತ್ತು ನಿಧನ
ಡಿಸೆಂಬರ್ ೧೨, ೧೭೯೯ರಂದು ತಮ್ಮ ತೋಟಗಳನ್ನು ನೋಡಿಕೊಂಡು ಹಿಂದಿರುಗುವಾಗ ಹಿಮಪಾತದಲ್ಲಿ ಸಿಕ್ಕಿಕೊಂಡು ನೆಂದರು. ಮುಂದಿನ ಮುಂಜಾನೆಯ ಹೊತ್ತಿಗೆ ಇದು ಗಂಟಲಿನ ರೋಗವಾಗಿ (quinsy) ಪರಿವರ್ತಿತವಾಗಿತ್ತು. ಡಿಸೆಂಬರ್ ೧೪, ೧೭೯೯ರ ಸಂಜೆ ಈ ರೋಗದಿಂದ ವಾಷಿಂಗ್ಟನ್‍ ಮೃತ ಪಟ್ಟರು.
ಟಿಪ್ಪಣಿಗಳು ಮತ್ತು ಮೂಲಗಳು
ವಾಷಿಂಗ್ಟನ್
ಗಂಗೂಬಾಯಿ ಹಾನಗಲ್
(೧೯೧೩, ಮಾರ್ಚ್, ೫-೨೦೦೯, ಜುಲೈ, ೨೧)
ಗಂಗೂಬಾಯಿ ಹಾನಗಲ್ ಅವರು ಹುಟ್ಟಿದ್ದು ಹಾನಗಲ್ಲಿನಲ್ಲಿ, ೧೯೧೩ರ ಮಾರ್ಚ್ ೫ರಂದು. ಆದರೆ ಬೆಳೆದಿದ್ದು ಧಾರವಾಡದಲ್ಲಿ. ಇವರ ತಂದೆ ಚಿಕ್ಕೂರಾವ್ ನಾಡಗೀರ, ತಾಯಿ ಅಂಬಾಬಾಯಿ. ನರಗುಂದದಲ್ಲಿ ವಾಸವಾಗಿದ್ದ ಇವರ ಅಜ್ಜಿಯ ಅಜ್ಜ, ನರಗುಂದ ಬಾಬಾಸಾಹೇಬರ ಆಳ್ವಿಕೆಯಲ್ಲಿ ಕೋರ್ಟಿನ ಮುನ್ಸೀಫರಾಗಿದ್ದರು. ಬ್ರಿಟಿಷರ ವಿರುದ್ಧ ಬಾಬಾಸಾಹೇಬ ಸಮರ ಸಾರಿದಾಗ, ಗಂಗೂಬಾಯಿಯವರ ಅಜ್ಜಿಯ ಅಜ್ಜಿ ಬ್ರಿಟಿಷ್ ಸೈನಿಕರ ಕೈಸೆರೆಯಿಂದ ತಪ್ಪಿಸಿಕೊಂಡು, ಹಾನಗಲ್ಲಿಗೆ ಓಡಿ ಬಂದು ನೆಲೆಸಿದರು. ಅಲ್ಲಿಂದ ಇವರ ಮನೆ ಹೆಸರು ಹಾನಗಲ್ ಆಯಿತು.
'ಗಂಗೂಬಾಯಿ ಹಾನಗಲ್, ತಮ್ಮ ಬದುಕಿನಲ್ಲಿ ಎರಡುಬಾರಿ ಹೆಸರನ್ನು ಬದಲಾಯಿಸಿಕೊಂಡರು. ಮೂಲ ಹೆಸರು, 'ಗಾಂಧಾರಿ ಹಾನಗಲ್,' ಎಂದಿತ್ತು. ಸಂಗೀತವಲಯದಲ್ಲಿ ಪ್ರಸಿದ್ಧರಾದಂತೆ, ಅವರ ಪರಿಚಯ 'ಗಂಗೂಬಾಯಿ ಹುಬ್ಳೀಕರ,' ಎಂದಾಯಿತು. ೧೯೩೬ ರಲ್ಲಿ ಅವರ ಸಂಗೀತ ಜೀವನದಲ್ಲಿ ಅತ್ಯಮೂಲ್ಯವಾದ ಸಮಯವಾಗಿದ್ದು ಅವರನ್ನು ಕೀರ್ತಿ ಶಿಖರಕ್ಕೆ ಕೊಂಡೊಯ್ಯುವ ಮಾರ್ಗವಾಯಿತು. ಅದೇ ವರ್ಷದಲ್ಲಿ 'ಮಿಯಾ ಕೀ ಮಲ್ಹಾರ್, ' ರಾಗವನ್ನು ಹಾಡಿದಾಗ, ಆಕಾಶವಾಣಿಯಲ್ಲಿ ಅದನ್ನು ಪ್ರಸಾರಮಾಡುವ ಸಮಯದಲ್ಲಿ ಬಾಯಿಯವರ ಸೋದರಮಾವ ಕೃಷ್ಣಪ್ಪನವರ ಇಚ್ಛೆಯಂತೆ, 'ಗಂಗೂಬಾಯಿ ಹಾನಗಲ್,' ಎಂದು ಘೋಶಿಸಲಾಯಿತು. 'ಹಾನಗಲ್' ಎನ್ನುವುದು ಬಾಯಿಯವರ ಪೂರ್ವಜರ ಊರು, ಅದನ್ನು ಖ್ಯಾತಿಗೊಳಿಸುವ ಸದಭಿಲಾಷೆಯಿಂದ ತಮ್ಮ ಸಮ್ಮತಿಯನ್ನು ನೀಡಿದರು.
ಬಾಲ್ಯ, ಶಿಕ್ಷಣ
ಗಂಗೂಬಾಯಿಯವರ ಪ್ರಾಥಮಿಕ ಶಿಕ್ಷಣ ಧಾರವಾಡದಲ್ಲಿ ಆಲೂರು ವೆಂಕಟರಾಯರು ಸ್ಥಾಪಿಸಿದ ರಾಷ್ಟ್ರೀಯ ಶಾಲೆಯಲ್ಲಿ ಐದನೆಯ ಇಯತ್ತೆಯವರೆಗೆ ಆಯಿತು. ಹೀಗಾಗಿ ಸರಕಾರಿ ಶಾಲೆಗಳಲ್ಲಿಯ ವಿದ್ಯಾರ್ಥಿಗಳು “ದೇವಾರೂ ನಮ್ಮ ಈ ಧೀರೋದಾತ್ತಾವರಾದ ರಕ್ಷಿಸಲಿ ದೊರೆಗಳನು” ಎನ್ನುವ ಪ್ರಾರ್ಥನೆ ಹೇಳುವಾಗ ರಾಷ್ಟ್ರೀಯ ಶಾಲೆಯ ವಿದ್ಯಾರ್ಥಿಗಳಾದ ತಾವು “ಮಾತೃಭೂಮಿ ನಿನ್ನ ಚರಣಸೇವೆಯನ್ನು ಮಾಡುವಾ” ಹಾಗೂ “ವಂದೇ ಮಾತರಂ” ಹಾಡುತ್ತಿದ್ದೆವೆಂದು ಗಂಗೂಬಾಯಿಯವರು ಹೇಳುತ್ತಿರುತ್ತಾರೆ. ೧೯೨೪ರಲ್ಲಿ ಬೆಳಗಾವಿಯಲ್ಲಿ ಕಾಂಗ್ರೆಸ್ ಅಧಿವೇಶನ ನಡೆದಾಗ, ಗಂಗೂಬಾಯಿಯವರು ಮಹಾತ್ಮಾ ಗಾಂಧೀಜಿಯವರೆದುರಿಗೆ “ಸ್ವಾಗತವು ಸ್ವಾಗತವು ಸಕಲ ಜನ ಸಂಕುಲಕೆ” ಎಂದು ಸ್ವಾಗತಗೀತೆಯನ್ನು ಹಾಡಿ ಗಾಂಧೀಜಿಯವರ ಹಾಗೂ ಸಭಿಕರ ಮೆಚ್ಚುಗೆ ಗಳಿಸಿದ್ದರು.
ಸಂಗೀತ ಶಿಕ್ಷಣ
ಗಂಗೂಬಾಯಿಯವರ ತಾಯಿ ಅಂಬಾಬಾಯಿಯವರು ಸ್ವತಃ ಕರ್ನಾಟಕ ಸಂಗೀತದ ಗಾಯಕಿ. ಹಿಂದುಸ್ತಾನಿ ಸಂಗೀತ ಗಾಯಕರಾದ ಹೀರಾಬಾಯಿ ಬಡೋದೆಕರ, ಅಬ್ದುಲ್ ಕರೀಮ ಖಾನರು ಧಾರವಾಡ, ಹುಬ್ಬಳ್ಳಿಗಳಿಗೆ ಬಂದಾಗಲೊಮ್ಮೆ ಅಂಬಾಬಾಯಿಯವರ ಮನೆಗೆ ಹೋಗಿ ಅವರ ಹಾಡುಗಾರಿಕೆ ಕೇಳುತ್ತಿದ್ದರು. ಬಾಲಿಕೆ ಗಂಗೂಬಾಯಿಯ ಹಾಡುಗಾರಿಕೆಯನ್ನೂ ಅವರು ಮೆಚ್ಚಿದ್ದರು. ಇವೆಲ್ಲ ಕಾರಣವಾಗಿ ಅಂಬಾಬಾಯಿಯವರಿಗೆ ತಮ್ಮ ಮಗಳಿಗೆ ಹಿಂದುಸ್ತಾನಿ ಸಂಗೀತ[  ಕಲಿಸುವ ಆಸೆಯಿತ್ತು. ಈ ಕಾರಣದಿಂದ ಮನೆಯನ್ನು ಧಾರವಾಡದಿಂದ ಹುಬ್ಬಳ್ಳಿಗೆ ಸ್ಥಳಾಂತರಿಸಿದರು. ಮೊದಲಲ್ಲಿ ದತ್ತೋಪಂತ ದೇಸಾಯಿ, ಕೃಷ್ಣಾಚಾರ್ಯ ಹುಲಗೂರ ಇವರಿಂದ ಸಂಗೀತ ಶಿಕ್ಷಣ ಪಡೆದ ಗಂಗೂಬಾಯಿ, ಬಳಿಕ ಸುಪ್ರಸಿದ್ಧ ಕಿರಾನಾ ಘರಾನಾ ಗಾಯಕರಾದ ಸವಾಯಿ ಗಂಧರ್ವ ಯಾನೆ ರಾಮಭಾವು ಕುಂದಗೋಳಕರ ಅವರ ಶಿಷ್ಯೆಯಾದರು. ತನ್ನ ಕರ್ನಾಟಕ ಸಂಗೀತ ಪದ್ಧತಿಯು ಮಗಳ ಮೇಲೆ ವಿಪರೀತ ಪರಿಣಾಮ ಬೀರಬಾರದೆನ್ನುವ ಉದ್ದೇಶದಿಂದ ಅಂಬಾಬಾಯಿಯವರು ಹಾಡುವದನ್ನೇ ನಿಲ್ಲಿಸಿಬಿಟ್ಟರು! ಇಂತಹ ತ್ಯಾಗಮಯಿ ತಾಯಿ ೧೯೩೨ರಲ್ಲಿ ತೀರಿಕೊಂಡದ್ದು ಗಂಗೂಬಾಯಿಯವರಿಗೆ ತೀವ್ರ ಆಘಾತದ ಘಟನೆಯಾಯಿತು. ವರ್ಷಾರು ತಿಂಗಳಲ್ಲಿ ತಂದೆ ಚಿಕ್ಕೂರಾಯರೂ ಸಹ ನಿಧನರಾದರು. '''== ಸಂಗೀತ ಯಾತ್ರೆ == ೧೯೨೯ರಲ್ಲಿ ಹುಬ್ಬಳ್ಳಿಯ ಗುರುನಾಥ ಕೌಲಗಿ ಎನ್ನುವ ವಕೀಲರು ಗಂಗೂಬಾಯಿಯವರ ಕೈ ಹಿಡಿದರು. ೧೯೩೨ರಲ್ಲಿ ಎಚ್.ಎಮ್.ವಿ. ಗ್ರಾಮಾಫೋನ ಕಂಪನಿಯವರ ಆಹ್ವಾನದ ಮೇರೆಗೆ ಗಂಗೂಬಾಯಿಯವರು ಮುಂಬಯಿಗೆ ತೆರಳಿದರು. ಅಲ್ಲಿಂದ ಗಂಗೂಬಾಯಿಯವರ ಸಂಗೀತ ದಿಗ್ವಿಜಯ ಪ್ರಾರಂಭವಾಯಿತು. ಮುಂಬಯಿಯಲ್ಲಿ ಕಚೇರಿಗಳನ್ನು ನೀಡಿದ ಗಂಗೂಬಾಯಿಯವರು ಮುಂಬಯಿ ಆಕಾಶವಾಣಿಯಲ್ಲಿ ಸಹ ಹಾಡತೊಡಗಿದರು. ಎಚ್.ಎಮ್.ವಿ. ಕಂಪನಿಯವರು ಗಂಗೂಬಾಯಿಯವರ ಮೊದಲ ಗಾನಮುದ್ರಿಕೆಯಲ್ಲಿ ಅವರ ಹೆಸರನ್ನು ಗಂಗೂಬಾಯಿ ಹುಬಳೀಕರ ಎಂದು ಪ್ರಕಟಿಸಿದ್ದರು. ಅದಕ್ಕೆ ಆಕ್ಷೇಪಿಸಿದಾಗ ಆ ಬಳಿಕ ಗಾಂಧಾರಿ ಹಾನಗಲ್ ಎಂದು ಹೆಸರು ನೀಡಿದ್ದರು. ಆದರೆ ಮುಂಬಯಿ ಆಕಾಶವಾಣಿಯಲ್ಲಿ ಮಾತ್ರ ಗಂಗೂಬಾಯಿ ಹಾನಗಲ್ ಎಂದು ಸರಿಯಾಗಿ ಉದ್ಘೋಷಿಸಲಾಯಿತು.
ಗಂಗೂಬಾಯಿಯವರ ಹಾಡುಗಾರಿಕೆಯನ್ನು ಆ ಕಾಲದ ಎಲ್ಲಾ ಉದ್ದಾಮ ಸಂಗೀತಕಾರರಾದ ಬಡೆ ಗುಲಾಮ ಅಲಿ ಖಾನ, ಉಸ್ತಾದ ಫಯಾಜ ಖಾನ, ಪಂಡಿತ ಓಂಕಾರನಾಥ, ಶಹನಾಯಿ ಮಾಂತ್ರಿಕ ಬಿಸ್ಮಿಲ್ಲಾ ಖಾನ ಮೊದಲಾದವರು ಮೆಚ್ಚಿಕೊಂಡರು. ಖ್ಯಾತ ಚಿತ್ರನಟಿ ನರ್ಗೀಸಳ ತಾಯಿಯಾದ ಜದ್ದನಬಾಯಿಯವರ ಪ್ರೋತ್ಸಾಹದಿಂದಲೇ ಗಂಗೂಬಾಯಿಯವರು ಕೊಲಕತ್ತಾದಲ್ಲಿಯ ಅಖಿಲ ಭಾರತ ಸಂಗೀತ ಸಮ್ಮೇಲನಕ್ಕೆ ಹೋಗಿ ಬಂದರು.
ಗಾನಮುದ್ರಿಕೆ ಹಾಗೂ ಆಕಾಶವಾಣಿ ಕಾರ್ಯಕ್ರಮಗಳಲ್ಲದೆ, ಗಂಗೂಬಾಯಿಯವರು ಮುಂಬಯಿಯಲ್ಲಿಯ ಅನೇಕ ಸಂಗೀತ ಕಚೇರಿಗಳಲ್ಲಿ ಸಹ ಭಾಗವಹಿಸತೊಡಗಿದರು. '''
ಜೀವನ ಯಾತ್ರೆ
ಸಂಗೀತಯಾತ್ರೆ ಉತ್ಸಾಹದಿಂದಲೇ ಸಾಗಿತಾದರೂ, ಜೀವನಯಾತ್ರೆಯಲ್ಲಿ ಅನೇಕ ಎಡರು ತೊಡರುಗಳು ಎದುರಾದವು. ಗಂಗೂಬಾಯಿಯವರ ಮೂವರು ಮಕ್ಕಳಾದ ಕೃಷ್ಣಾ, ಬಾಬೂ, ನಾರಾಯಣ ಇವರು ಬೆಳೆಯತೊಡಗಿದ್ದರು. ಈ ನಡುವೆ ಗಂಗೂಬಾಯಿಯವರ ಪತಿ ಶ್ರೀ ಗುರುನಾಥ ಕೌಲಗಿಯವರು ವ್ಯವಹಾರದಲ್ಲಿ ನಷ್ಟ ಮಾಡಿಕೊಂಡಿದ್ದರಿಂದ ಹುಬ್ಬಳ್ಳಿಯಲ್ಲಿ ತೆಗೆದುಕೊಂಡ ಮನೆಯನ್ನು ಒತ್ತೆ ಹಾಕಿದ್ದು, ಸಾಲ ಮರಳಿಸಲಾಗದೆ ಮನೆಯು ಲಿಲಾವಿಗೆ ಬಂದಿತು. ಸುದೈವದಿಂದ ಲಿಲಾವಿನಲ್ಲಿ ಮನೆಯನ್ನು ತೆಗೆದುಕೊಂಡ ಉಪೇಂದ್ರ ನಾಯಕ ಎನ್ನುವ ಸದ್ಗೃಹಸ್ಥರು ಇವರಿಗೇ ಅದನ್ನು ಮರಳಿಸಿ, ಲಿಲಾವಿನ ಹಣವನ್ನು ಅನುಕೂಲತೆಯ ಮೇರೆಗೆ ಕೊಡಲು ಹೇಳಿದರು. ಇದೇ ಸಮಯದಲ್ಲಿ ಗುರುನಾಥ ಕೌಲಗಿಯವರಿಗೆ ತೀವ್ರ ಅಸ್ವಾಸ್ಥ್ಯವಾಯಿತು. ಗಂಗೂಬಾಯಿಯವರು ಒಂದು ಸಂಗೀತ ಕಾರ್ಯಕ್ರಮಕ್ಕಾಗಿ ದಿಲ್ಲಿಗೆ ಹೋದಾಗಲೇ, ಶ್ರೀ ಗುರುನಾಥ ಕೌಲಗಿಯವರು ೧೯೬೬ ಮಾರ್ಚ ೬ರಂದು ಆಸ್ಪತ್ರೆಯಲ್ಲಿ ಕೊನೆಯುಸಿರೆಳೆದರು.
ಪ್ರಶಸ್ತಿಗಳು
ಗಂಗೂಬಾಯಿ ಹಾನಗಲ್ಲರಿಗೆ ಅನೇಕ ಪ್ರಶಸ್ತಿಗಳು ಲಭಿಸಿದ್ದು ಕೆಲವನ್ನು ಇಲ್ಲಿ ಹೆಸರಿಸಬಹುದು:
ಸಂಭಾವನಾ ಗ್ರಂಥ
೧೯೮೮ರಲ್ಲಿ ಗಂಗೂಬಾಯಿ ಹಾನಗಲ್ಲರವರಿಗೆ ೭೫ನೆಯ ವರ್ಷ ತುಂಬಿದ ಸಂಭ್ರಮದಲ್ಲಿ ಸಂಭಾವನಾ ಗ್ರಂಥ ಪ್ರಕಟವಾಯಿತು. ಇದರ ಪ್ರಕಾಶಾಕರು ಡಾ|ಎಸ್.ಎಸ್.ಗೋರೆ.
ಇದೇ ಸಂದರ್ಭದಲ್ಲಿ ಡಾ| ವಿಜಯಾ ಮುಳೆಯವರು ಗಂಗೂಬಾಯಿಯವರ ಬಗೆಗೆ ಒಂದು ಸಾಕ್ಷ್ಯಚಿತ್ರ ನಿರ್ಮಿಸಿದರು.
ಶಾಸಕಿ
ಗಂಗೂಬಾಯಿಯವರು ಕರ್ನಾಟಕ ವಿಧಾನ ಪರಿಷತ್ತಿಗೆ ನಾಮಕರಣಗೊಂಡ ಸದಸ್ಯೆಯಾಗಿದ್ದರು.